NHMT - 2011-ci ildə Azərbaycanın neft sektorunda insan hüquqlarının vəziyyəti HESABAT\n2011-ci ildə Azərbaycanın neft sektorunda insan hüquqlarının vəziyyəti HESABAT\nMÜƏLLİF: NHMT At: 25 Noyabr 2015\n2011-ci ildə Azərbaycanın neft sektorunda insan hüquqlarının vəziyyəti\nBakı yanvar 2012 –ci il\n1. Təşkilat haqqında məlumat\n2.NHMT İB idarə heyətinin qərarı\n4. ARDNŞ-də əmək qanunvericiliyinin pozulması.\n5. Xarici neft şirkətlərində işçi hüquqları\n6. Hasilat sənayesində fəaliyyət göstərən şirkətlərin ətraf mühitə təsiri\n8.Şirkətlərin fəaliyyətləri qeyri-şəffafdır\n9.İşçi hüquqlarını hansı qurumlar müdafiə etməlidir?\n1. Təşkilat həqqında məlumat\nAzərbaycanda iri neft layihələrinin reallaşmağa başlaması , Azərbaycanın neft sektorunda kütləvi surətdə insan hüquqlarının pozulması halları ilə müşayət olunurdu. Mövcud Həmkarlar İttifaqları isə işçi hüquqlarının qorunmasında passivlik göstərməyə başladı və tamamilə işəgötürənin qeyri-rəsmi strukturuna çevrildi.\nBununla əlaqədar Azərbaycan Dövlət Neft Şirkətinin (ARDNŞ) idarə və müəssisələrində müxtəlif vəzifələrdə(mühəndis,fəhlə,vəs.)çalışan bir qrup neftçi rəsmi Həmkarlar İttifaqıTəşkilatlarının(HİT) tutduğu mövqeyə və bunun nəticəsində yaranmış problemlərə cavab və reaksiya verdilər.Nəticədə 3 sentyabr 1996-cı ildə Azərbaycanın neft sənayesində insan hüquqlarının qorunması məqsədilə Neftçilərin Hüquqlarını Müdafiə Təşkilatı(NHMT İB)İctimai Birliyi təsis edildi. .Təşkilat 1996-cı ildə təsis olunmasına baxmayaraq dövlət qeydiyyatına 2006-cı ildə alınmışdır ..NHMT İB yarandığı gündən öz fəaliyyətini işçi hüqüqlarının qorunmasına, neft şirkətlərinin fəaliyyətlərinin ətraf sosial mühitə təsirlərinin qiymətləndirilməsinə ,eləcədə neft hasilatı və satışından daxil olan vəsaitlərdən şəffaf,ədalətli və səmərəli sərf olunmasına yönəldərək bunula əlaqədar əlaqədar layihələr reallaşdırmış, neft sənayesində korrupsiya hallırının aşkar edilməsi və ona qarşı mübarizə aparılmasında fəal iştirak etmişdir. (veb sayt: www.nhmt-az.org)\nNHMT yalnız öz üzvlərinin hüquqlarını deyil,təşkilata müraciət edən hər bir şəxsin hüquqlarını müdafiə edir. Əvvəlcə fəaliyyətə yalnız ölkənin neft sektorunda insan hüquqlarının qorunması ilə məşğul olan təşkilat fəaliyyəti müddətində qazandığı təcrübə və öyrənilmiş dərslər nəticəsində sonralar fəaliyyət dairəsini genişləndirərək daha yeni fəaliyyətləri də öz strateqiyasına daxil etdi.\nNHMT yalnız öz üzvlərinin, neft sahəsində çalışan işçilərin deyil, təşkilata müraciət edən hər bir şəxsin əmək, iqtisadi, mülki və sosial hüquqlarını müdafiə edir.\nTəşkilatın əsas vəzifəsi: əmək qanunvericiliyi sahəsində işçiləri maarifləndirmək, onlara hüquqi yardım göstərmək, məhkəmə proseslərinin monitorinqini aparmaq, proses zamanı hakimlər tərəfindən edilən hüquq pozuntuları və korrupsiya halları haqqında ölkə və beynəlxalq ictimaiyyətə və müvafiq dövlət qurumlarına açıqlamalar verməkdir\nNHMT əmək münasibətləri sahəsində yaranan problemlərin və boşluqların aradan qaldırılması, əmək qanunvericiliyinin tədbiqi iləı əlaqədar Azərbaycan Respublikasının Milli Məclisinə, Azərbaycan Respublikası Əmək Və Əhalinin Sosial Müdafiə Nazirliyinə, Dövlət Əmək Müfəttişliyi Xidmətinə, Məhkəmə Hüquq Şurasına, Millət Vəkillərinə, ARDNŞ-yə, BP-yə və sair orqan və vəzifəli şəxslərə müraciət və təkliflərlə çıxış edir.\nİnsan hüquqlarına hörmət, hesabatlı hökumət;\nTəşkilatın şüarı: Hər bir kəsin hüququ var.\nNHMT İB-nin saytında aşağıdakı sənədlərlə tanış olmaq olar;\nƏxlaq kodeksi, http://www.nhmt-az.org/ts_general/azl/layihe/prj1-17.htm\nGender strategiyasına http://www.nhmt-az.org/ts_general/azl/layihe/prj1-16.htm\nTəşkilatın fəaliyyət istiqamətləri:\nNeft sənayesində işçi hüquqlarının qorunması və bu hüquqların təlimi;\nİri miqyaslı layihələr, o cümlədən Beynəlxalq Maliyyə İnstitutları tərəfindən maliyyələşən layihələrə ictimai nəzarət və monitorinqlərin aparılması;\nÖlkədə korrupsiyaya qarşı mübarizə proqramının həyata keçirilməsində fəaliyyət;\nNeft gəlirlərinin xərclənməsində şəffaflığın təmin olunması sahəsində fəaliyyət.\nNHMT Azərbaycan “Mədən sənayesində şəffaflığın artırılması” QHT koalisiyasının, “Korrupsiyaya qarşı mübarizə üzrə QHT-lərin məlumat və əməkdaşlıq şəbəkəsi“nin, Azərbaycan Hüquq Müdafiə Təşkilatları Federasiyasının , CIVICUS beynəlxalq təşkilatının, Asiya İnkişaf Bankının fəaliyyəti üzərində ictimai nəzarət edən Beynəlxalq QHT Forumunun, Şərq Tərəfdaşlıq Proqramının Vətəndaş Cəmiyyəti Forumunun Azərbaycan üzrə Milli Platformasının üzvü üzvü və BANK WATCH-n tərəfdaş təşkilatıdır,\nBu hesabat: təşkilata daxil olan müraciət, şikayət ərizələri, təşkilat kordinatorlarının verdiyi yoxlanılmış məlumat, informasiya sorğularına verilmiş cavablar əsasında hazırlanmışdır .\nBu hesabata əsasən təşkilatın idarə heyəti 2011-ci il ərzində ölkənin neft sektorunda insan hüquqlarını müdafiə etməli olan, lakin bu sahədə əksinə, onların haqqını pozan qurum və insanları da müəyyən etdi.\n2.NHMT İdarə heyətinin qərarı\nNHMT idarə heyəti illik hesabatı müzakirə edərək , qərara aldı ki,\nİlin yekunlarına görə “Ölkənin neft sektorunda insan hüququnu ən çox pozan şirkət”, “İlin ədalətsiz hakimi” və “İlin ən casərətli hüquq müdafiəçisi” nominasiyaları tətbiq edilsin\n-İlin “Ölkənin neft sektorunda insan hüququnu ən çox pozan şirkəti”\n2011-ci il ərzində ölkənin neft sektorunda işçi hüquqlarının kütləvi surətdə pozulması ən çox “Bahar Enerji” ƏŞ və Hertel şirkətində müşahidə olunub NHMT idarə heyəti hesab edir ki, aşağıda qeyd olunan şirkətlər İlin “Ölkənin neft sektorunda insan hüququnu ən çox pozan şirkəti”nominasiyasına layiq görülsün\n-“Bahar Enerji” ƏŞ 1.10.2010-cu il tarixində 1300-dən çox işçinin hüququnu pozaraq onlarla qeyri-qanuni müvəqqəti əmək müqaviləsi bağlamışdır.Məhz bunun nəticəsində 2011-ci il ərzində 500-nəfərədək insanı qeyri-qanuni işdən azad etmişdir.Azərbaycanın Əmək qanunvericiliyini pozan şirkət rəhbərliyi hala də cəzasız qalmışdır.\n-2011-ci ildə“Hertel Indastrial Servises BV» şirkəti – 300-dən çox işçinin.hüququnu pozmuşdur. Bu şirkətdə 100-dən çox işçi ilə qanunsuz yollarla əmək müqaviləsinə xitam verilmişdir Azərbaycanın Əmək qanunvericiliyini pozan şirkət rəhbərliyi hala də cəzasız qalmışdır.\n-İlin ədalətsiz hakimi\nBəzi məhkəmə hakimləri əksər hallarda heç bir araşdırma aparmadan, təqdim olunmuş sənədləri notariat orqanları kimi təsdiq etməklə öz içlərini bitmiş hesab edir və işçilərin əleyhinə qərarlar qəbul edirlər. Bu da işçilərə böyük maddi və mənəvi ziyanın vurulmasına səbəb olur. Məsələn: işə bərpa barədə məhkəməyə əmək müqaviləsinə xitam verilməsi haqqında əmrlər təqdim olunarkən hakimlər bu əmrlərin verilməsinə səbəb olan halları və bu halların qanunauyğun olmasını araşdırılmır, işəgötürən tərəfindən əmək müqaviləsinin ləğv edilməsinin zəruriliyini əsaslandıran hallara diqqət vermir, bu işlərə dair ekspertiza keçirilmir və ya ekspert rəyi alınmır, sənədlərin həqiqiliyi araşdırılmır və yalnız əmrlərin olması əsasında formal qərarlar qəbul edilir. Əksər hallarda məhkəmə hakimləri işəgötürənlərin xeyrinə qərarlar qəbul edilməsində maraqlı olurlar. Məhkəmə-Hüquq Şurası tərəfindən işçilərin hüquqlarının pozulması ilə nəticələnən Qətnamələr qəbul etmiş hakimlərin intizam məsuliyyətinə cəlb olunmaması da ədalətsiz qətnamələrin artmasında böyük rol oynayır. NHMT hesab edir ki, il ərzində aşağıdakı hakim öz ədalətsiz qərarları ilə başqalarından seçiliblər.\nNHMT idarə heyəti hesab edir ki, aşağıda qeyd olunan hakim neftçilər üçün “İlin ən ədalətsiz hakimi”adlandırılsın.\n-Nürəddin Abuzər oğlu Bağırov. Səbail rayon məhkəməsinin hakimi.(Mustafayeva Səmilə, Rzayev Nuru, 17 nəfər Hertel şirkətinin işçisi ilə əlaqədar çıxartdığı ədalətsiz qərara görə)).\nİlin ən cəsarətli hüquq müdafiəçisi\nNHMT işçilərin hüquqlarını müdafiə edir. Çoxlu sayda insanı maarifləndirir ki, onlar öz hüquqlarını müdafiə etsinlər. Təşkilat öz haqqını müdafiə endən hər bir insana böyük hörmətlə yanaşır. Təşkilat hesab edir ki, 2011-ci ildə öz hüquqlarını cəsarətlə müdafiə edən insanların sayı artmışdır. NHMT İB-nin idarə heyəti 2011-ci il üzrə neft sektorunda insan hüquqlarının vəziyyətini araşdırdıqdan sonra hesab etmişdir ki, Hertel şirkətinin işçisi Natiq Əhədov ölkənin neft sektorunda öz hüququnu müdafiə etməyi bacaran “ İlin ən cəsarətli hüquq müdafiəçisidir”\n2011-ci il ərzində Azərbaycan Respublikasının neft sənayesində çalışan işçilər bir çox sahələrdə əmək, iqtisadi, mülki və sosial hüquqlarının bərpası ilə əlaqədar NHMT-yə müraciət etmiş və müxtəlif hüquqi yardımlar almışlar. Bu müddətdə təşkilatın ofisində işçilərə hüquqi məsləhətlər verilmiş, müəssisə və dövlət orqanlarına müraciətlər edilmiş, məhkəməyə iddialar hazırlanmış, telefon, təşkilatın veb-saytı vasitəsi ilə və şifahi izahatlarla 2000 nəfərə yaxın işçiyə sosial, iqtisadi və əmək hüquqlarının bərpası ilə əlaqədar hüquqi yardımlar göstərilmişdir.\nİl ərzində işçilərin əsas şikayətləri aşağıdakı sahələrdə olmuşdur:\nƏmək Müqavilələrinə qanunsuz olaraq xitam verilməsi;\nƏmək Müqaviləsinin bir surətinin işçilərə təqdim edilməməsi;\nİşçi ilə işəgötürən arasında əmək müqaviləsinin bağlanması şərtləri;\nƏmək Müqavilələrinə xitam verilərkən işəgötürənin son haqq-hesabı (istifadə edilməmiş əmək məzuniyyətinə görə pul əvəzi, işçiyə ödənilməli əmək haqqı və digər ödəmələr) ilə birlikdə sonuncu iş günü işçiyə verilməməsi və ya ümumiyyətlə verilməməsi;\nƏmək xəsarətinin gizlədilməsi və qeydə alınmaması;\nƏmək xəsarəti ilə əlaqədar işçiyə müvafiq ödənclərin ödənilməməsi;\nİşçilərin bədbəxt hadisələrdən və peşə xəstəliklərindən icbari sığortalanmaması və ya sığortalandığı halda bu müqavilələrin gizlədilməsi və ödəmələrin aparılmaması;\nNormadan artıq, gecə puluna görə, dəniz və susuzluq əmsalına görə əmək haqqının əmək qanunvericiliyi ilə nəzərdə tutulan qaydada ödənilməməsi;\nGender bərabərliyinin pozulması;\nTəqaüd yaşına çatmış insanların əmək hüquqlarının pozulması;\nMülkiyyət hüquqlarının pozulması: mənzil, torpaq, gəlir əldə etmək və sair.\nİl ərzində işçilərin əmək qanunvericiliyi ilə nəzərdə tutulan əsas hüquqlarının pozulma səbəbləri\nİşəgötürənlə işçi arasında əmək müqaviləsinə xitam verilərkən mübahisələrin yaranmasının aşağıda göstərilən bir neçə əsas səbəbləri vardır:\nİşçilərin öz hüquqlarını kifayət qədər bilməməsi;\nİşçilərin attestasiyasının keçirilməsində işəgötürənin qərəzli olması;\nƏmək müqaviləsi bağlanılarkən işçilərin Əmək Məcəlləsində göstərilən hüquqlarının məhdudlaşdırılması;\nƏmək müqaviləsinin bir nüsxəsinin işçilərə verilməməsi;\nİşçilərlə müddətli əmək müqavilələrinin bağlanması;\nQadınların əmək hüququ və onun həyata keçirilməsində təminatlarının yerinə yetirilməməsi, güzəştlərin tədbiq olunmaması;\nİşçilərin sayının azaldılması və ya ştatların ixtisarının qanunsuz yollarla aparılması;\nİşçilərin öz hüquqlarının bərpası ilə əlaqədar işəgötürənə etdikləri müraciətlərinin ədalətli həllinə inamının olmaması və sair.\nTəşkilata daxil olan müraciət və şikayətlər əsasən aşağıdakı ərazilərdən olmuşdur\nBakı şəhəri üzrə: (Səbail, Qaradağ, Suraxanı, Nizami, Xətai rayonları);\nŞirvan şəhəri üzrə;\nSalyan rayonu üzrə;\nNeftçala rayonu üzrə və sair.\nİşçilərin hüquqlarının daha çox pozulması faktları əsasən aşağıdakı idarə və müəssisələrdə daha çox müşahidə olunmuşdur:\nARDNŞ; (Azəriqaz İB, Qobustan Kəşfiyyat Qazma İşləri İdarəsi, Azərneftyağ NEZ, Bibiheybətneft NQÇİ, Gəmi Təmiri zavodu);\nKaspian Katerinq şirkəti;\n“Hertel İndastrial Servises BV”;\nRCB (Riqblast) şirkəti;\nKSA DEUTAQ şirkəti;\nBahar Eneji LTD;\nAramark LTD şirkəti və sair.\nİşəgötürənlər tərəfindən Əmək Məcəlləsinin tələbləri müntəzəm olaraq pozulur, lakin təəssüflər olsun ki, bu hüquqpozmalara görə onlar məsuliyyətdən kənarda qalırlar:\nƏmək Məcəlləsi. Maddə 310. Bu Məcəllə ilə müəyyən olunmuş hüquqları pozmağa görə məsuliyyət: İstər işçilər, istər işəgötürənlər, istərsə də başqa fiziki şəxslər bu Məcəllə ilə və əmək qanunvericiliyi sisteminə daxil olan digər normativ hüquqi aktlarla müəyyən olunmuş hüquqları pozmağa, onları hər hansı şərtlə və ya qaydada məhdudlaşdırmağa, habelə bu hüquqlardan sui-istifadə etməyə, əmək müqaviləsi ilə müəyyən edilmiş öhdəlikləri, vəzifə funksiyasını yerinə yetirməməyə görə qanunvericiliklə müəyyən edilmiş qaydada maddi, intizam, inzibati və cinayət məsuliyyəti daşıyırlar.\n4.ARDNŞ-də əmək qanunvericiliyinin pozulması.\nQeri-qanuni işdən azad olunmalar:\nARDNŞ-nin 2010-cu il üzrə hesabatında: 01.01.2010-cu ilə işçilərin ümumi sayı 69 568 nəfər, 01.01.2011-ci ilə 79 569 nəfər olmuşdur. Bu Hesabatda 20 391 nəfərin işdən azad olunduğu, 24 168 nəfərin işə qəbul olunduğu bildirilir. NHMT 2010-cu il ərzində 20 391 nəfərin işdən azad olunduğunu qeyri-qanuni hesab etmişdi. Bu işçilərin tutduqları vəzifədən azad olunmaları, onlarla qeyri-qanuni bağlanmış müvəqqəti əmək müqavilələrinə xitam verilməsi və təqaüd yaşına çatmış işçilərə məcburi olaraq ərizə yazdırılması yolu ilə olmuşdur.\nBu Hesabata əsasən ARDNŞ-də 10 000 nəfər işçi artmışdır. Baxmayaraq ki,, eyni hesabatda 2769 nəfərin müəssisənin ləğvi və ixtisarla əlaqədar işdən azad olunduğu bildirilir. Əgər həqiqi ixtisarlar aparılırsa, o halda ARDNŞ-də işçilərin ümumi sayında azalma olmalıdır. Lakin 2010-cu ildə ARDNŞ-də 2769 nəfər müəssisənin ləğvi və ixtisarla əlaqədar işdən azad olunsa da ( ümumi 20 391 nəfər işçi), işçilərin sayı nəinki azalmamış, 24 168 nəfər işə qəbul olunmuş və ARDNŞ-də işçilərin ümumi sayı 10 000 nəfər artmışdır.\n2011-ci ildə də ARDNŞ-də işçilərin ən çox hüquqlarının pozulmasına səbəb qanunsuz yollarla əmək müqaviləsinə xitam verilməsi olmuşdur. Bunun nəticəsində də minlərlə insan işsiz qalmışdır Belə ki, ARDNŞ strukturuna daxil olan birlik, idarə və müəssisələrin əksəriyyəti tərəfindən (Azəriqaz İB, Azərkimya İB, Azərneftyağ NEZ, Azərneftyanacaq, Dərin Özüllər zavodu və s.) Bu qanunsuzluqların əsas səbələrindən biri isə Əmək Məcəlləsinin 45 və 47-ci maddələrinə zidd olaraq işçilərlə müvəqqəti əmək müqaviləsi bağlanması olmuşdur.\nŞirkətin işəgötürənləri tərəfindən Əmək Məcəlləsinin:\n45.4-cü maddəsi (əmək funksiyasının yerinə yetirilməsi şərtlərinə görə işin və ya göstərilən xidmətlərin daimi xarakterə malik olduğu qabaqcadan bəlli olduğu hallarda, əmək müqaviləsi müddəti müəyyən edilmədən bağlanmalıdır.);\n45.5-ci maddəsi ( müddətli əmək müqaviləsi fasiləsiz olaraq 5 ildən artıq müddətə davam edərsə, müddətsiz əmək müqaviləsi hesab edilir.)\nƏmək Məcəlləsinin 47-ci maddəsi (əmək funksiyasının xüsusiyyətlərinə, onun icrasının şərtlərinə, müddətinə görə işlərin (xidmətlərin) daimi xarakter daşımadığı hallarda əmək müqaviləsi müəyyən müddətə bağlanıla bilər.) mütamadi olaraq pozurlar\nQeyd: Neft sənayesində fəaliyyət göstərən müəssisələrdə isə əmək funksiyasının yerinə yetirilməsi şərtlərinə görə işin və ya göstərilən xidmətlərin daimi xarakterə malik olduğu qabaqcadan bəlli olduğu hallarda işçilərlə müddətli əmək müqaviləsi bağlanılır. Eyni zamanda əmək müqaviləsi bağlanılarkən, həmçinin əmək münasibətlərinə xitam verilənədək bu Məcəllə ilə işçilər üçün müəyyən edilmiş hüquq və təminatların səviyyəsi azaldılır. Daimi xarakter daşıyan iş və xidmətlərdə müddətli əmək müqavilələrinin bağlanmasında əsas məqsəd işçiləri qorxu və təzyiq altında saxlamaq, onları öz hüquqlarını tələb etməyə imkan verməmək ( belə müqaviləyə imza etmiş işçi çox gözəl bilir ki, hər hansı bir qanuni hüququnu tələb etdiyi halda qısamüddətli əmək müqaviləsinin müddəti başa çatan kimi onunla yeni əmək müqaviləsi bağlanılmadan işdən azad olunacaq), heç bir problem olmadan və müavinətlər ödəmədən onlarla istədikləri vaxt əmək müqaviləsinə xitam verməkdir.\nBundan əlavə ARDNŞ-nin strukturuna daxil olan:\n-Kompleks Qazma Işləri Trestində il ərzində: 100-dən çox işçi qanunsuz yollarala ixtisar olunmuş, bəzi işçilər isə əmək haqqının 3/2 hissəsi ödənilməklə və ya ödənişsiz məzuniyyətə göndərilmişlər.(Sonradan həmin işçilər də işdən azad olunublar). Bu işçilərdən 3-ü (Mustafayeva Səmilə, Muradov Fikrət - təmin olunub, Həsənov Zülfüqar) ilə Kompleks Qazma Işləri Trestinin məhkəmə mübahisəsi davam edir. Məhkəmədə onların hüququ NHMT tərəfindən müdafiə olunur.\n-Xəzər Dəniz Neft Donama İdarəsinin “Sabit Orucov” və “General Əsədov” gəmilərinin 33 nəfəri işçisinin əmək haqqı və ştatlarının ixtisarı ilə əlaqədar hüquqları pozulmuşdur.\n-ARDNŞ-nin “Neftqaztikinti” Trestinin 6 saylı Tikinti Quraşdırma İdarəsi, Ə.Əmirov adına NQÇİ, “Bibiheybət İXTİ, 28 may NQÇİ, Bibiheybətneft NQÇİ, Neft Daşları NQÇİ və sair idarələrində də işçilər qanunsuz yollarla işdən azad edilmişlər.\n-ARDNŞ idarə və müəssisələrində çalışan və təqaüd yaşına çatmış işçilərin 95 faizi ilə əmək müqaviləsinə Əmək Məcəlləsinin 16, 68 və 69-cu maddələrinin tələbləri pozulmaqla xitam verilmişdir. Təqaüd yaşına çatmış insanlar “öz xahişləri ilə” ərizə yazmaqdan imtina etdikləri halda onlara mənəvi təzyiq göstərilmişdir Nəticədə bu hədə - qorxulara davam gətirməyən işçilər “öz xahişləri ilə” ərizə yazmaqla işdən getməyə məcbur olmuşlar. Təşkilat hesab edir ki, vətəndaşlar yaşına görə deyil, bilik və bacarığına, peşəkarlığına görə, əmək müqaviləsi üzrə öhdəliklərinin yerinə yetirməsinə görə işdə saxlanılmalı və ya əmək müqaviləsinə qanunla nəzərdə tutulan qaydada xitam verilməlidir.\n-Ölkədə ilin əvvəlindən korrupsiyaya qarşı mübarizə məqsədilə aparılan qısa müddətli tədbirlər vaxtı da ARDNŞ-də bəzi faktlar əsasında yoxlamalar aparılmış, rüşvət götürən kadr işçiləri əvəzinə rüşvət verib işə girən insanlar işdən azad olunublar. Təəssüf ki, hələ də rüşvətxor məmurların bəziləri tutduqları vəzifədə çalışırlar.\n2011-ci ilin avqust ayından etibarən ARDNŞ-də işçilərlə bağlanmış müvəqqəti müqavilə vaxtının bitməsi ilə əlaqədar işdən azad olmaların sayı azalmışdır. Buna səbəb ARDNŞ-nin nəzdində İnsan Resursları üzrə Departamentinin yaradılması olmuşdur. Bununla da ARDNŞ və onun tabeçiliyindəki bütün strukturlarda insan resurslarının idarə edilməsi prosesləri vahid siyasət əsasında həyata keçiriləcək,\nVətəndaşlar ARDNŞ-yə işə qəbul prosesi və qaydaları barədə, habelə şirkətdə ixtisas və peşələrə uyğun açılan vakansiyalar haqqında məlumatı ARDNŞ-nin korporativ veb-səhifəsinin (www.socar.az) vakansiyalar bölməsindən ala bilərlər. NHMT hesab edir ki, bu qurumun fəaliyyətinə ARDNŞ rəhbərliyinin bəzi məmurları tərəfindənmaneçilik göstərilməsə işi qəbul prosesinda rüşvət ləğv oluna bilər.\n2010-cu ilin hesabatına görə neft şirkətində orta əmək haqqi 559 AZN təşkil edir. Lakin təssüflər olsun ki bu əmək rəqəmlər reallığı o qədər də əks etdirmir. Bu Respublika üzrə yüksək əmək haqqı saylir. Lakin bu o demək deyildir ki işçilərin əmək haqqı yüksəkdir.\nBu gün neft sənayesində ən vacib peşə sayılan 5-ci dərəcə neftçıxarma operatorunun tarif maaşı 330, 5-ci dərəcə qazmaçı və təmirçilərin əmək haqqı 428 AZN təşkil edir. Azneft İB üzrə orta əmək haqqı 641.0 Kompleks qazma” işləri Tresti üzrə 734 AZN təşkil edir. İlk baxışda bu yüksək əmək haqqı kimi gorünür. Lakin Əmək haqqinin bu göstəriciləri əsasən dəniz əmsalı, zəzrərli və agır işlərə görə əlavələr ilə birlikdədir. Quruda işləyən işçilərin əmək haqqi dəniz əmsali olmadıgəna görə çox aşagı olur(digər əlavələrin miqdarı cüzidir). Təsəvvür edin agir şəraitdə işləyən işçilərin əmək haqqı 330 manatdir. Bahar Enerjidə isə 5-ci dərəcəli neftçıxarma operatorunun tarif maaşı 225 manatdır.Ondan 17 % vergilər, 1% Hİ-na,2 % isı SQ yardim fonduna ayrilandan sonra 250-260 AZN əmək haqqı qalır.\nNeftçıxarma idarələrində ən yüksək 13 dərəcəli mühəndislərin əmək haqqı 420 AZN təşkil edir və əlavə heç bir ödənişlər aparılmır. Tutulmalar da öz yerindəş. Bundan əlavə orta ranqlı işçilər (şöbə rəisləri, baş mütəxəssislər, sex rəisləri, ustalar və s) heç bir ödəniş aparmadan məcburi əməyə cəlb edilir. Onlar iş vaxtından artıq işlədilir. Əsas fəaliyyət sahəsi olan neftçıxarma idarələrində digər bolmələrə (bir başa sirkətə tabe olan) nisbətən aşagıdır. ”Neftqazelmitədqiqatlayihə” İnstitutunda orta əmək haqqı 609.81, Əmək şəraiti normalarının işlənməsi İdarəsində 562.76, Azərbaycan Neft təsərrüfatı jurnalı redaksiyasinda isə orta əmək haqqı 742 azn təşkil edir və bu bölmələrdə dəniz əmsali və digər əlavəlaər demək olar ki tətbiq edilmir. Biz heç də bu işcilərin əmək haqqınin az olmasənı deyil hasilatda işləyən işçilərin əmək haqqlarının artırılmasının tərəfindəyik. Xatırladiram ki əmək haqqının kütləvi artımı 2008 –ildən sonra kecən ilin aprel ayında cəmi 5% artırıldı. (infilyasiya faizindən də az)\nZaman-azman ARDNŞ rəhbərliyi işçilərin sayınının çox oldugunu bəhanə gətirərək qeyri qanuni işdən azadolmaları həyata keçirir. Lakin işcilərin sayı yenədə artır. 2010 hesabatına görə işçilərin sayı 10000 min nəfər artmışdşr. Bunun 6000 Azərkimya şirkətinin birləşməsi hesabına olsada “Azəriqaz” İB üzrə 2525 nəfər, Sosial İnkişaf İdarəsi üzrə 1038 nəfər, Təhlükəsizlik idarəsi üzrə 650 nəfər artmışdır. Azneft İB üzrə isə azalma baş vermişlir. Bu gün köhnə neft mədənlərində (operator, çilingər, mexanik, təmirçi, qaynaqçi və.s işçilər çatışmir. ) Bir işçi demək olar ki, 80-100 neft quyudan ibarət sahaəyə nəzarət edir. Əmək alətləri köhnə və yararsızdır. Hasilat isə aşağı düşmüşdür.(2011-ci ildə hasilat 7,1 milyon ton olmuşdur,)\nARDNŞ-də hər bir işçidən hər ay üçün aylıq əmək haqqının 2 faizi məbləğində Silahlı Qüvvələr fonduna tutulmalar edilir. Bu tutulma işçilərin fərdi razılığı olmadan ümumi qaydada həyata keçirilir və məcburi xarakter daşıyır.\n2011-ci il ərzində NHMT ə Şirvan Oil,Binəqədi Oil,QarasuOil,Neftçala Oil Əməliyyat Şirkətlərində çalışan işçilərdən də onlara ödənilən əmək haqqının aşağı səviyyədə olması ilə əlaqədar şikayətlər daxil olmuşdur.Ötən ilin əvvəlində Qarasu Oil ƏŞ-də işçilər əmək haqqının aşağı olması ilə əlaqədar bir günlük tətil etmişdilər.Sonradan tətil iştirakçılarına ciddi təyziqlər oldu\nƏlavə ödənişlər(“Azneft” İB-yi)\n“Azneft” İB-nin dəniz şəraitində çalışan işçilərinə susuzluğa görə əlavə ödənişlər verilmir. Azərbaycan Respublikasının susuz torpaq ərazilərində daimi içməli su mənbəyindən 20 km-dən 40 km-dək uzaqda yerləşən müəssisə, idarə, təşkilatlarda və ya iş yerlərində çalışan işçilərin əmək haqqına artımın (əmsalın) minimum miqdarı 1, 2; 40 km və ondan çox olduqda isə artımın (əmsalın) minimum miqdarı 1,4 məbləğində müəyyən edilmişdir. Lakin, ARDNŞ-nin tərkibində olan daimi içməli su mənbəyindən uzaqda yerləşən müəssisələrdə və idarələrdə bu artım verilmir. Əslində həmin əlavələrin müəyyən edilməsinin fəlsəfəsi də keyfiyyətsiz sudan istifadəyə görə kompensasiyadır. Halbuki həmin müəssisə və idarələrlə eyni ərazilərdə yerləşən iş yerlərində işləyən digər müəssisələrin işçilərə həmin əlavələr verilir. Məsələn: Çilov adasında yerləşən Səhiyyə nazirliyinə tabeli tibb müəssisəsi, məktəbin, icra hakimiyyətinin işçiləri həmin əlavələri alırlar.\n2011-ci il ərzində təhlükəli iş şəraitinə görə Neft sektorunda təşkilata məlum olan 23 ölüm hadisəsi olmuşdur (müqayisə üçün: 2009-cu ildə 6, 2010-cu ildə 10 ölüm hadisəsi) olmuşdur). Bunlardan 21-nəfər ARDNŞ-yə məxsus idarə və müəssisələrin işçiləridir.\n2011-ci il ərzində 52 əmək xəsarəti qeydə alınmşıdır. Bu hadisələrin 34-ü ARDNŞ-yə məxsus idarə və müəssisələrdə baş vermişdir.\nARDNŞ-nin birinci vitse prezidenti Xoşbəxt Yusifzadə bu sahəyə məsuldur və aşağıdakı faktlara görə cavabdeh şəxsdir!!!\nƏmək Məcəlləsinin 215-ci maddəsinə əsasən əməyin mühafizəsi sahəsində müəssisənin mülkiyyətçisi və işəgötürəni işçilərin iş yerlərində əməyin mühafizəsi normalarının və qaydalarının yerinə yetirilməsinə bilavasitə cavabdehdirlər. Lakin çox təəssüflər olsun ki, 2011-ci il ərzində təhlükəli iş şəraitinə və əməyin mühafizə qaydalarının pozulmasına görə ARDNŞ-də yuxarıda göstərilən əmək xəsarətləri və ölüm hadisələri olmuşdur.\nQeyd: bu əmək xəsarətləri və ölüm hadisələri yalnız NHMT-yə məlum olan hadisələrdir, reallıqda isə bu daha çoxdur. Belə ki, bir çox hallarda bu hadisələr gizlədilir.\nİş şəraiti ilə əlaqədar xüsusi qeyd (Azneft İB)\nTəşkilata daxil olan məlumatlarda daha ağır iş şəraiti Neft Daşları NQÇİ-nin 3-cü mədəni hesab olunur. Bu mədəni işçilər “dizbat” (cəzaçəkmə batalyonu) adlandırırlar. Təşkilata göndərilmiş şikayət məktubundan çıxarış:\n“Bu mədəndə çörək su təminatı çox pis vəziyyətdədir. Yatacaq yeri quyuların yanındadır, səs və küyə əsəblər dözmür. Biz isə bilmirik işləyək, ya özümüzə yemək bişirək. Günlərlə kiflənmiş çörək yeyirik. Elə meydançalar var ki, heç hamam və yemək otaqları yoxdur! Ümumiyyətlə bunların hamısını təsvir etməklə deyil, gərək bütün bu heyvan şəraitini bura gəlib özünüz görəsiniz!”\nVəzifə səlahiyyətindən istifadə edən sex rəisləri neftçıxarma operatorlarını onlara aid olmayan və insan həyatı üçün təhlükəli olan işlərin yerinə yetirilməsinə məcbur edilir. İşçilər vəzifə səlahiyyətlərinə aid olmayan işə cəlb edilir. İşçi bu işdən imtina etməyə cəhd edərsə, işsiz qala bilər. Məsələn: İş yerini itirməkdən qorxan neftçıxarma operatoruna insan həyatı üçün təhlükə mənbəyi olan, artıq istismar müddəti qurtarmış özüldə ağır çəkili siyirtmələrin sökülməsi və əllə gəmiyə yüklənməsi tapşırılır. Ağır çəkili yükü qaldıran fəhlə insan həyatı üçün olduqca təhlükəli olan bu özüldə bilmir öz həyatını qorusun, yoxsa ağır siyirtməni(50-80 kq) gəmiyə yükləsin. Ağır avadanlıq qaldıran işçilərin çoxu onurğa yırtığından əzab çəkirlər. İşçilər bəzi hallarda qasırğalı havada dəniz şəraitində işləməyə məcbur edilir\nQeyd: “Azneft” İB –nin idarə və müəssisələrində çalışan neftçilərin əksəriyyəti onurğa yırtığından əziyyət çəkirlər. Vaxtilə ağır iş şəraiti ucbatından bu xəstəliyə düçar olmuş fəhlələrin çoxu, sonradan sağlam olmadığı üçün işdən azad olunurlar\nİşçilərin içməli su ilə təchizat (“Azneft” İB-yi)\nSualtı neft və qaz kəmərlərinin çəkilişi üzrə xüsusiləşmiş idarə və kadrlara malik olan ARDNŞ bu vaxtadək dəniz platformalarına (məsələn: Neft Daşları) sualtı su kəmərinin çəkilişini reallaşdırmayıb. Bu isə iri dəniz platformaları, əlahiddə dəniz özülləri və estakadalarında işləyən işçilərin su ilə təchizatında həm problemlər yaradır, həm onların sağlamlığı üçün təhlükə mənbəyidir, həm də suyun gəmi vasitəsilə daşınması şirkət üçün baha başa gəlir. Uzun illərdir ki, adı çəkilən qurğuları içməli su ilə təmin edən gəmilərin su çənləri, nə də həmin qurğularda olan su çənləri vaxtlı vaxtında təmizlənib dezinfeksiya edilmir, gəmi ilə gətirilən və qurğulardakı çənlərdəki suların tərkibi xüsusi labaratoriya şəraitində yoxlanmır. Hal-hazırda istifadə olunan çənlər isə artıq 30-40 ildir istifadə olunur. Bu da müxtəlif xəstəlik mənbələrinə çevrilməklə işçilərin sağlamlığına ciddi təsir edir.\nDəniz platformalarında susuzluq şəraitində işləyən işçilər yemək və içmək üçün gəmilərlə gətirilən və sututarlara saxlanılan sudan istifadə edirlər. Həmin su təbii su mənbələrindəki sudan keyfiyyətdə xeyli geri qalır. Məişətdə isə təmizlənmiş (OS-MOS qurğusunda) dəniz suyundan istifadə edilir. Həmin su əl-üz yuduqda və duş qəbulu zamanı diskomfort yaradır(sabun çətinliklə gedir).\nİstirahət otaqları (“Azneft” İB-yi)\n“Azneft” İB-nin strukturuna daxil olan Neft Qaz çıxarma İdarələrində (NQÇİ) istirahət otaqları sanitariya gigiyena normalarına cavab vermir. İstirahət otağı ilə yemək otağı eynidir. Növbədən çıxmış işçilər itirilmiş əmək qüvvələrini bərpa etmək üçün normal dincələ bilmir. Otaqlar müvafiq məişət avdanlığı ilə təchiz olunmur. Əksər özüllərdə mövcud avadanlıqların çoxu işçilər tərəfindən alınır (İnventarlaşdırılma aparılsa faktlar öz təsdiqini tapa bilər). Bəzi idarə və müəssisələrə məxsus istehsalat sahələrində işçilər üçün sanitar qovşaqların olmaması yaxud da olduqca pis vəziyyətdə olması faktları da müşahidə olunur\nARDNŞ-də təhlükəsizlik xidməti.\nRespublikamızın neft sənayesi obyektlərinin etibarlı mühafizəsinin təmin edilməsi məqsədi ilə 23 dekabr 2005-ci il tarixdə ARDNŞ-nin nəzdində Təhlükəsizlik İdarəsi yaradılmış, dənizdə və quruda fəaliyyət göstərən mədənlərin, neft və qaz rezervuarlarının, digər obyektlərin mühafizəsi həmin idarəyə tapşırılmışdır. Təşkilata edilən müraciətlər və araşdırmalar göstərir ki, ARDNŞ-nin bu İdarəsi öz fəaliyyətindən kənara çıxmaqla qanunsuz fəaliyyətlə də məşğul olur: Belə ki, Təhlükəsizlik İdarəsinin əməkdaşları:\nMəhkəmə qərarı və icra vərəqi olmadan vətəndaşların mülklərini və tikililərini sökürlər.\nNeftli ərazilərdə vətəndaşların qanuni mülklərində dam örtüyünün dəyişdirilməsinə, suvaq vurulmasına, boya işlərinin aparılması, kommunal şəraitlərinin yaxşılaşdırılması işlərinə qanunsuz olaraq müdaxilələr edirlər.\nARDNŞ tərəfindən vətəndaşların mülkiyyət hüquqlarının pozulması:\nVətəndaşlara qarşı “Özbaşına tikilmiş tikintinin sökülməsi, ərazinin böşaldılması və qanunsuz tikilidən çıxarılması barədə” İdda tələbləri barədə 2007-ci ildən başlayan məhkəmə mübahisələri 2011-ci ildə də davam etmişdir.\nBinəqədi rayon məhkəməsində “Binəqədi Oyl” Əməliyyat şirkətinin 1000-dən çox vətəndaşa qarşı qanunsuz iddia tələbi təmin olunmuşdur.\nSabunçu rayon məhkəməsində Balaxanıneft NQÇİ-nin 1500-dən çox vətəndaşa qarşı qanunsuz iddia tələbi təmin olunmuşdur.\nSəbail rayon məhkəməsində Bibiheybətneft NQÇİ-nin 3000-dən çox vətəndaşa qarşı qanunsuz iddia tələbi təmin olunmuşdur. Ən azı 2000-nəfərə qarşı bu iddia tələblərinin verilməsi barədə sənədlər hazırlanır.\nHal hazırda NZS sahəısində də 400 nəfərə yaxın vətəndaşın evlərinin sökülməsinə başlanılıb.\nBu əməliyyatlar Sulutəpə qəsəbəsində daha kəskin halda həyata keçirilir.\nHal-hazırda Əzizbəyov, Suraxanı, Qaradağ rayon ərazilərində də ARDNŞ tərəfində vətəndaşların mülkiyyət hüquqlarının pozulması davam edir\nXarici neft şirkətlərində işçi hüquqları\nİl ərzində ölkədə fəaliyyət göstərən xarici şirkətlər tərəfindən əmək qanunvericiliyi aşağıdakı sahələrdə daha çox pozulması müşahidə olunmuşdur:\n1. Əmək Məcəlləsinin 44-cü maddəsi: Təşkilata müraciət edən işçilərin əksəriyyəti bildirirlər ki, əmək müqaviləsinin bir nüsxəsi onlara verilmir.\n2. Əmək Məcəlləsinin 45 və 47 -ci maddələrini pozub işçilərlə 1-3 ay müddətində müddətli əmək müqaviləsinin bağlanması (RGB şirkəti, “Kaspian Katering Servis”,Asfen, Bosşelf, Bahar Enerji ƏŞ, Hertel və s))\n3. Azərbaycan Respublikası Nazirlər Kabinetinin 9 yanvar 2003-cü il tarixli 3 saylı və 2000-ci il tarixli 27 saylı qərarlarının pozulması. Əmək xəsarəti ilə əlaqədar İZ ( İstehsalat Aktı) aktı verilməsinə baxmayaraq müvafiq ödəmələrin aparılmaması. ( RGB şirkəti, Azgerneft, Holliburtun)\n4. Əmək Məcəlləsinin 70-ci maddəsinin b) bəndinin tələblərinin pozulması və qanunsuz ixtisarların aparılması.(Hertel şirkəti)\n5. Əlavə ödənişlərin(dəniz əmsalı və gecə pulu) ödənilməməsi. (Aramark)\n6. Xarici şirkətlərdə yerli işçilər üçün nəzərdə tutulmuş “Yerli kadrlar üçün təlimat kitabçası” ictimaiyyətdən gizli saxlanılır. Məhz yerli işçilərlə xarici işəgötürən arasındakı münasibət bu kitabla tənzimlənir. NHMT-nin dəfələrlə müraciətinə baxmayaraq bu kitab təşkilatın hüquqşünasına təqdim edilməyib. (BP və Stotoil Hydro şirjkətləri)\n7. İşçilərlə əmək müqaviləsi əvəzinə podrat müqavilənin bağlanması (Hertel şirkəti)\n2011-ci il ərzində işçi hüquqlarının kütləvi surətdə pozulması ən çox “Bahar Enerji” ƏŞ və Hertel şirkətində müşahidə olunub\n“Bahar Enerji” Əməliyyat Şirkəti.\n27.04.2010 tarixində AR Milli Məclisi növbəti neftqaz layihəsini təsdiq etmişdir. Bu müqavilə üzrə ARDNŞ-nin tərəfdaşı kimi Bahar Energy Ltd şirkəti çıxış edir. Bahar Energy Ltd şirkəti eyni zamanda müqavilənin idarə olunması uzrə operatordur.\nQeyd etmək lazımdır ki, “Bahar” və “Qum-dəniz” dəniz yataqlarının işlənməsinə üzrə bağlanmış HPB tipli müqavilə 2009-cu ilin dekabr ayında ARDNŞ (20%) və Bahar Energy Ltd (80%) arasında bağlanmışdır. Bahar Energy Ltd şirkətinin təsiiçiləri Baghlan Group, Greenfield İnternational və RAFI Oil. ofşor kompaniyalardır. Onlar Dubay_Cebel Əli azad iqtisadi zonasında qeydə alınmışdır.\nARDNŞ-nin “Qum adası” Neft və Qazçıxarma İdarəsinə məxsus olan neft sahələri 01 oktyabr 2010-cu il tarixdən bu Şirkətin idarəçiliyinə verilmişdir. Azərbaycan Respublikası Dövlət Neft Şirkətinin 30 sentyabr 2010-cu il tarixli, 124 saylı Əmri ilə “Azneft” İstehsalat Birliyinin “Qum adası” Neft və Qazçıxarma İdarəsi 01 oktyabr 2010-cu il tarixdən ləğv edilmiş və bu müəssisə yeni mülkiyyətçi kimi “Bahar Enerji” Əməliyyat Şirkətinin idarəçiliyinə verilmişdir. Lakin şirkət fəaliyyətə aşağıdakı qanun pozuntuları ilə başlamışdır.\nƏmək Məcəlləsinin 63-cü maddəsinin tələblərini pozur. (Müəssisənin mülkiyyətçisi dəyişdikdə bu maddənin 2-ci hissəsində göstərilən işçilərdən başqa qalan bütün işçilərlə əvvəlki mülkiyyətçi arasında bağlanmış əmək müqavilələri və onların şərtləri yeni mülkiyyətçi tərəfindən qüvvədə saxlanılır).\nƏmək Məcəlləsinin 45.4-cü. maddəsinin tələblərini pozur. Əmək funksiyasının yerinə yetirilməsi şərtlərinə görə işin və ya göstərilən xidmətlərin daimi xarakterə malik olduğu qabaqcadan bəlli olmasına baxmayaraq işçilərlə məcburi surətdə 1 il müddətinə müddətli əmək müqaviləsi bağlanılıb. Bu müqaviləyə imza etməyən işçilərlə əmək müqaviləsi bağlanılmayıb.\nNeft sənayesində 30-40 il işləmiş və sınaq müddəti çoxdan bitmiş işçiləri təzyiq və qorxu içində saxlamaq məqsədi ilə onlarla 3 ay sınaq müddəti ilə müddətli əmək müqaviləsi bağlanılıb.\nARDNŞ-nin 30 sentyabr 2010-cu il tarixli, 124 saylı Əmrinin 3.7-ci maddəsinə əsasən ləğv etmə komissiyasına tapşırılmışdır: “Qum adası” Neft və Qazçıxarma İdarəsinin ləğvi ilə əlaqədar və Hasilatın Pay Bölgüsü haqqında Sazişin şərtlərinə uyğun olaraq işçilərin əmək münasibətlərinin Əməliyyat Şirkətində davam etdirilməsi üçün Əmək Məcəlləsində nəzərdə tutulmuş qaydada tədbirlər görsün. Lakin Əməliyyat Şirkəti tərəfindən ARDNŞ-nin bu Əmrinə də əməl edilməmişdir.\nHasilatın Pay Bölgüsü haqqında Sazişdə Bahar Enerji Əməliyyat şirkəti “Qum adası” NQÇİ-nin ləğvi ilə əlaqədar işçilərin işə qəbul edilməsi ilə əlaqədar üzərinə öhdəlik götürmüşdür. Lakin Əməliyyat Şirkəti tərəfindən Sazişin bu şərtlərinə də əməl edilməmişdir.\nNəticədə 2011- il ərzində 100-dək işçi tutduğu vəzifəsindən kənarlaşdırılmış, 2011-ci il oktyabr ayının 1-də isə 400-dək işçi qeyri-qanuni tutduğu vəzifəsindən kənarlaşdırılmışdır.\nQeyri-qanuni işdən azad edilmiş işçilərin əvəzinə isə şirkət rəhbərinin istehsalat işləri üzrə müavini Nazim İsmixanov öz oğlunu, qızını, qohum və dostlarını və digər vəzifəli şəxslərin qohumları işə qəbul edilib. Həmin şəxslərə digər işçilərdən 5-8 dəfə çox əmək haqqı ödənilir.\nHertel İndastrial Servises BV Şirkəti\n2011-ci ildə işçilərin hüquqlarını daha çox pozan şirkətlərdən biri də “Hertel İndastrial Servises BV” Şirkəti olmuşdur. Bu şirkətdə 100-dən çox işçi ilə qanunsuz yollarla əmək müqaviləsinə xitam verilmişdir. Hertel BP şirkətinin podratçı şirkətidir və bu şirkət BP şirkətinin siyasətlərinə əməl etməlidir. Hertel şirkəti tərəfindən əmək qanunvericiliyinin tələbləri aşağıdakı sahələrdə pozulur:\nİşçilərlə razılaşdırılmadan bağlanmış əmək müqaviləsinə düzəlişlər edilir. 17 nəfər işçi ilə bağlanmış əmək müqaviləsinin müddəti 31 dekabr 2011-ci ildə bitdiyi halda, sonradan bu müqavilələrin 1 və 2-ci səhifələri dəyişdirilmiş və müddət 10 may 2011-ci il göstərilmişdir. Nəticədə işçiləri 10 may 2011-ci il tarixdə müddətin başa çatması ilə əlaqədar işdən azad etmişlər. Bununla əlaqədar müvafiq sənədlərə Hertel İndastrial Servises BV” Şirkətinin direktoru Bram Şetyens “imza atıb.”\nSəbail rayon məhkəməsinin 12.07.2011-ci il tarixli sorğusu əsasında Azərbaycan Respublikası Dövlət Sərhəd Xidmətinin 26.07.2011-ci il tarixli məktubuna əsasən Hertel İndastrial Servises BV” Şirkətinin direktoru Bram Şetyens 02 may 2011-ci il tarixindən 26 may 2011-ci il tarixinə kimi yalnız 1 gün Azərbaycan Respublikasında olmuşdur. (12.05.2011-13.05.2011-ci il tarixində olmaqla 1 gün). İşçilərlə bağlanmış əmək müqavilələrinə isə 10 və 11 may 2011-ci il tarixlilərində Bakı şəhərində xitam verilib. Sərhəd Xidmətinin məktubuna əsasən Cənab Bram Şetyens hər ayda yalnız bir dəfə Azərbaycanda yerləşən Hertel şirkətində işdə olur. Onun bu şirkəti necə idarə etdiyi sual doğurur\nBir vəzifədə və ya əmək funksiyaları bir birinə bərabər olan vəzifələr arasında əmək haqqı ilə əlaqədar kəskin fərqlər yaranır İşçilərin əməyinin ödənilməsi hər hansı bir normativ sənədlər əsasında deyil, şəxsi münasibətlərə əsasən təyin edilir ki, bu da əmək haqqının ödənilməsində kəskin və diskriminasiya xarakterli fərqlər yaradır\nİşçilərin əməyinin ödənilməsi sistemi, növləri və məbləği barədə Təlimat, Əsasnamə və ya normativ xarakter daşıyan Qaydalar tərtib və təsdiq olunmamışdır.\nİşçilərlə Əmək Məcəlləsində nəzərdə tutulan qaydada Əmək Müqavilələri deyil, Mülki Məcəllədə nəzərdə tutulan qaydada Xidmət müqavilələri bağlanılıb. (təqribən 60 nəfərə işçi ilə)\nİşçi ilə işəgötürən arasında qısa müddətli(3-6 ay) müvəqqəti müqavilələr bağlanılır. İşçilərlə əmək müqaviləsi qısa müddətli, ən azı layihə müddətinə uyğun bağlanmalıdır.\n6.Hasilat sənayesində fəaliyyət göstərən şirkətlərin ətraf mühitə təsiri\nÖlkənin neft sektorunda fəaliyyət göstərən şirkət,idarə və müəssisələri ətraf sosial mühitə vurduğu ziyan danılmazdır.Bu şirkət və müəssisələr,neftayırma zavodlarının fəaliyyəti nəticəsində ətraf yaşayış məntəqələrində yaşayan bir çox sakinləri xərçəng daxil olmaqla, müxtəlif xəstəliklərdən əziyyət çəkirlər İllərdən bəri neftin hasilatı və onun emalı ilə məşğul olan qurumlar yaxınlıqda yaşayan insanların sağlamlığı üçün narahat olmadan torpağa,suya,havaya ciddi fəsadlar verməkdə davam edirlə.Proseslər ətraf mühitə radiasiya və atmosferə çirkli tullantıların atılması ilə həyata keçirilir və bundan körpəuşaqlar, yaşlılar daha çox əziyyət çəkirlər. Çox təəsüflər olsun ki,ətraf mühitə dəymiş ziyana görə yalnız müəssisə cərimələnir.buna səbəb isə "Ətraf Mühitin Qiymətləndirilməsi haqqında." Haqqında qanun yoxdur. Xəzər dənizinin Azərbaycan sektorunda yerləşən Azəri-Çıraq-Dərin Sulu Günəşli və Şahdəniz yataqlarında yerləşən platformalarda formalaşan məişət-təsərrüfat və istehsalat yönümlü qarışıq mənşəli tullantı sularının dənizə axıdılması, həmçinin qazma işləri zamanı əmələ gələn qazma şlamının düzgün utilizasiya edilməməsi faktları mövcuddur. Belə ki 2011-ci ildə,Ekologiya və Təbii Sərvətlər Nazirliyi tərəfindən aparılan yoxlamalar nəticəsində;\n- “BP” şirkətinə qarşı 2010-cu ildə 593 948 manat, 2011-ci ilin keçən dövrü ərzində 46583 manat məbləğində iddia qaldırılmışdır. 2002-2009-cu illər üzrə isə qaldırılan iddialarla bağlı təbiətə dəymiş ziyanın ödənilməsi üçün şirkətlə müzakirələr aparılır.\n- “Bahar Enerji” Əməliyyat Şirkətinin fəaliyyət zonasında karbohidrogen ehtiyatlarının mənimsənilməsində mövcud ətraf mühitin mühafizəsi və bu sahədə qəbul olunmuş normativ hüquqi aktların tələblərini pozduğuna görə (su hövzələrini çirkləndirməsi, bərk tullantıları düzgün idarə etməməsi) şirkətə protokol tərtib olunmuş və inzibati qaydada hüququ şəxs qismində 10000 manat məbləğində cərimə edilmişdir. Nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Azneft” İstehsalat Birliyinin “Neft Daşları”, “28 May” və “Abşeronneft” NQÇİ-lərində aparılan araşdırmalar zamanı müəssisələrdən Xəzər dənizinə istehsalat sularının axıdılması və atmosferə zərərli maddələrin atılması faktları aşkar olunaraq akt tərtib olunmuşdur. Ətraf mühitə dəymiş ziyanla bağlı “Azneft” İB-yə 35730 manat məbləğində ödəmə tətbiq edilmiş, nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n- “Neftçala Operating Company LTD” şirkətinin Neftçala, Xıllı, Durovdağ-Babazanan və Ramanı neft yataqlarında aparılmış araşdırmalar zamanı aşkar olunmuş çatışmazlıqlarla əlaqədar akt tərtib olunmuşdur. Ətraf su mühitinə atılan zərərli maddələrə görə şirkətə 7300 manat məbləğində ödəmə tətbiq edilmiş, nöqsanların aradan qaldırılması məqsədilə şirkət rəhbərliyinə icrası məcburi olan “məcburi göstəriş” verilmişdir.\n- “Balaxanıneft” NQÇİ-də ekoloji qanunvericiliyin tələblərinə riayət olunmasını yoxlamaq məqsədilə araşdırma aparılmış, aşkar olunmuş çatışmazlıqlarla əlaqədar akt tərtib edilmişdir. Atmosfer havasına və ətraf əraziyə atılan zərərli maddələrə görə müəssisəyə 5324 manat məbləğində ödəmə tətbiq edilmiş, nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“H.Z.Tağıyev” adına NQÇİ-də aparılmış araşdırma zamanı aşkar olunmuş çatışmazlıqlarla əlaqədar akt tərtib edilmiş, atmosfer havasına və ətraf əraziyə atılan zərərli maddələrə görə müəssisəyə 6392 manat məbləğində ödəmə tətbiq olunmuş, nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n- “Qaraçuxur İriləşdirilmiş Neft Mədəni”ndə aparılmış araşdırma zamanı aşkar olunmuş çatışmazlıqlarla əlaqədar akt tərtib olunmuş, su mühitinə və atmosfer havasına atılan zərərli maddələrə görə müəssisəyə 4232 manat məbləğində ödəmə tətbiq edilmişdir. Nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Bibiheybət” NQÇİ-də aparılmış araşdırma zamanı aşkarlanmış çatışmazlıqlarla əlaqədar akt tərtib olunmuş, su mühitinə və atmosfer havasına atılan zərərli maddələrə görə müəssisəyə 3267 manat məbləğində ödəmə tətbiq edilmiş, çatışmazlıqların aradan qaldırılması üçün müəssisə rəhbərliyinə icrası məcburi olan “məcburi göstəriş” verilmişdir.\n-“Ə.Əmirov” adına NQÇİ-də aparılmış araşdırma zamanı su mühitinə və atmosfer havasına zərərli maddələrin atılması faktı ilə əlaqədar akt tərtib olunmuş, müəssisəyə 5429 manat məbləğində ödəmə tətbiq edilmişdir. Nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Suraxanı Oil Operation Company S.A.” şirkətinin neft yatağında ekoloji qanunvericiliyin tələblərinə riayət olunması vəziyyəti yoxlanılmış və çatışmazlıqlarla əlaqədar akt tərtib olunmuşdur. Ətraf su mühitinə atılan zərərli maddələrə görə şirkətə 10057 manat məbləğində ödəmə tətbiq edilmiş, çatışmazlıqların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Siyəzənneft” NQÇİ-də aparılmış araşdırma zamanı aşkarlanmış çatışmazlıqlarla əlaqədar akt tərtib olunmuş, su mühitinə və atmosfer havasına atılan zərərli maddələrə görə müəssisəyə 1008 manat məbləğində ödəmə tətbiq edilmişdir. Nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Şirvan Operating Company Limited” şirkətində ətraf mühitin mühafizəsi sahəsində mövcud qanunvericiliyin tələblərinə riayət olunma vəziyyəti araşdırılmış və çatışmazlıqlarla əlaqədar akt tərtib olunmuşdur. Müəssisədən su tutarına axıdılan suların tərkibində neft məhsullarının miqdarına və atmosfer havasına atılan zərərli maddələrə görə şirkətə 12000 manat məbləğində ödəmə tətbiq edilmiş, nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Binəqədi Oil Operation Company S.A.” şirkətinin Binəqədi neft yataqları blokları yerləşən ərazi və mövcud infrastruktur obyektlərinin vəziyyəti ətraf mühitin mühafizəsi qanunvericiliyinin tələblərinə uyğun araşdırılmışdır. Qazma şlamlarının düzgün yerləşdirilməməsi və tullantı sularının tərkibində neft məhsullarının olduğu müəyyən edilərək akt tərtib olunmuş, müəssisəyə 9250 manat məbləğində ödəmə tətbiq edilmişdir. Nöqsanların aradan qaldırılması üçün rəhbərliyə icrası məcburi olan “məcburi göstəriş” verilmişdir.\n-“Abşeron Operating Company Limited” şirkətində aparılan araşdırma zamanı aşkar olunmuş çatışmazlıqlarla əlaqədar akt tərtib olunmuş, müəssisədən su tutarına axıdılan suların tərkibində neft məhsullarının miqdarının artıq olduğuna görə müəssisəyə 1500 manat məbləğində ödəmə tətbiq edilmişdir. Çatışmazlıqların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“AzGerneft” MMC-nin fəaliyyət göstərdiyi Ramanı neft yatağında aşkar olunmuş çatışmazlıqlarla əlaqədar akt tərtib olunmuş, ətraf su mühitinə atılan zərərli maddələrə görə cəmiyyətə 6250 manat məbləğində ödəmə tətbiq edilmişdir. Nöqsanların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-“Qarasu” Əməliyyat Şirkətində aparılan araşdırma zamanı atmosfer havasına və ətraf əraziyə atılan zərərli maddələrə görə akt tərtib olunmuş, müəssisəyə 7500 manat məbləğində ödəmə tətbiq edilmişdir. Çatışmazlıqların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n-Azərneftyağ neft emalı zavoduna ətraf mühitə zərərli maddələrin atılmasına görə 891manat məbləğində ödəmə tətbiq edilmişdir. Çatışmazlıqların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\n,-Azərneftyanacaq neft emalı zavoduna 2151 manat məbləğində ödəmə tətbiq edilmişdir. Çatışmazlıqların aradan qaldırılması məqsədilə müəssisə rəhbərliyinə icrası məcburi olan “məcburi göstəriş” verilmişdir.\nAzərbaycanda fəaliyyət göstərən şirkətlərin əksəriyyəti Mədən Sənayesində Şəffaflığın Artırılması prosesinə qoşulublar ,lakin həmin şirkətlərin əksəriyyəti ictimaiyyət üçün bağlıdır. Və onlar tərəfindən mütamadi olaraq “İnformasiya əldə etmək haqqında qanunun” (maddə 9, maddə 24.1: maddə. 29.1.24; maddə29.1.14 və maddə -15.5)və Şəffaflığın artırılması və korrupsiyaya qarşı mübarizə üzrə Milli Strategiyanın əsas prinsiplərinin 2-ci bəndini.( İnformasiya azadlığının təmin edilməsi -Əldə edilməsi qanunla məhdudlaşdırılan informasiyalar istisna olmaqla dövlət orqanları öz fəaliyyətləri barədə məlumatları ictimaiyyətə çatdırmalıdırlar. Dövlət orqanları şəxslərin, kütləvi informasiya vasitələrinin və vətəndaş cəmiyyəti institutlarının onların fəaliyyətləri barədə informasiya ala bilmələri üçün zəruri tədbirlər görürlər. )pozulur.\nİl ərzində NHMT bir çox şirkətlərə informasiya sorğusu göndərsə də şirkətlər məktublara cavab verməyiblər. Sorğular əsasən şirkətlərin ətraf sosial mühitə təsiri ilə əlaqədar olmuşdur.\nŞirkətlərin ətraf sosial mühitə təsirlə əlaqədar göndərilən informasiya sorğularını yalnız Salyan Oil ,Great Wall Drilling və BP şirkəti cavablandırmışdır\nNHMT aşağıda qeyd olunan şirkətləri informasiyaya bağlı hesab edir;\nARDNŞ, Şirvan Operating Company LTD , Qarasu” Əməliyyat Şirkəti, Binəqədi Oil Company , Abşeron Operating Company , Suraxanı Oil Operation Company,, AzGerneft” MMC, Neftçala Operating Company\nDövlət Əmək Müfəttişliyi Xidməti.\nƏmək qanunvericiliyinə əməl olunmasına dövlət nəzarətini həyata keçirən orqandır və öz səlahiyyəti çərçivəsində əmək qanunvericiliyinin pozulmasında təqsirkar şəxslərdən yol verdikləri hüquq pozuntularının aradan qaldırılmasını tələb etmək, onları Azərbaycan Respublikasının İnzibati Xətalar Məcəlləsi ilə müəyyən olunmuş hallarda və qaydada inzibati məsuliyyətə cəlb etmək və digər məsuliyyətə cəlb olunması üçün müvafiq orqanlar qarşısında məsələ qaldırmaq hüququna malikdir. (AR Əmək Məcəlləsinin 15-ci maddəsi, AR Nazirlər Kabinetinin 2000-ci il 9 fevral tarixli, 20 nömrəli qərarı ilə təsdiq edilmiş Azərbaycan Respublikasının Əmək və Əhalinin Sosial Müdafiəsi Nazirliyi nəzdində Dövlət Əmək Müfəttişliyinin Əsasnaməsinin 9-cu maddəsi)\nQanunvericilikdə nəzərdə tutulan hallar istisna olmaqla müraciətə, qanunvericiliklə başqa müddət nəzərdə tutulmamışdırsa 1 ay müddətinədək, əlavə öyrənilməsi və yoxlanılması tələb edilməyən müraciətə ən geci 15 gün ərzində baxılmalıdır. (Vətəndaşların müraciətlərinə baxılması qaydası haqqında Azərbaycan Respublikası Qanununun 7 və 10-cu maddələri) Lakin, 2011-ci ildə də Dövlət Əmək Müfəttişliyi Xidməti qanunvericiliyin tələblərinə əməl etməmiş və ona müraciət etmiş işçilərin hüquqlarını(neft sektorunda) müdafiə etməmişdir.\nBütün işçilərlə müddətli əmək müqaviləsi bağlanılmasına baxmayaraq heç bir tədbir həyata keçirmir;\nİşçilərin müraciətlərinə cavab vermir və ya ən yaxşı halda1-3 ay sonra cavab verilir;\nİşçilərin pozulmuş hüquqları qanunla nəzərdə tutulan qaydada araşdırılmır;\nİşçilərin müraciətlərinə verilmiş cavablar bütün hallarda işçilərin əlehinə olur;\nİşçilərin müraciətlərinə verilmiş cavablar ən yaxşı halda məhkəmə orqanlarına müraciət etmək kimi tövsiyyədən ibarət olmuşdur. Halbuki, bu Müfəttişlik işçinin müraciətini təmin etmək üçün qanunvericilikdə nəzərdə tutulan qaydada addımlar atmalı və ya qanunsuz olduğu halda əsaslandırılmış cavab verməlidir;\nİşçilərin müraciətləri əsasında heç bir İşəgötürənin qərarı ləğv edilməmiş, İnzibati Xətalar Məcəlləsi ilə müəyyən olunmuş hallarda və qaydada inzibati məsuliyyətə cəlb edilməmişdir. Bu Müfəttişliyin fəaliyyəti onu təsdiq edir ki, neft sənayesində işəgötürənlərin verdikləri qərarlar bütün hallarda qanunidir;\nBu xidmət tərəfindən İşəgötürənlərin xeyrinə qanunsuz qərarların qəbul etməsi faktı onlara qanunsuzluqlar etmələrinə əlavə stimul verir;\nƏmək münasibətləri Əmək müqaviləsi ilə rəsmiləşdirilmədən fəaliyyət göstərən müəssisələr mövcuddur, Müfəttişlik isə bu müəssisələrə qarşı heç bir tədbir həyata keçirmir;\nTəqaüd yaşına çatmış işçilərə qarşı diskriminasiya hallarına yol verilir;\nMüəssisələrdə qanunsuz olaraq işçilərin sayı və ya ştatları ixtisar edilir;\nİşçilərə əmək haqqının ödənilməsində diskriminasiya hallarına yol verilir;\nBu gün Azərbaycanın neft sektorunda fəaliyyət göstərən müəssisələrin 90 faizində 1, 2, 3, 6 ay və 1 il müddətinə olmaqla müddətli əmək müqavilələri bağlanılır.\nAR Əmək Məcəlləsinin 63-cü maddəsinə əsasən Müəssisənin mülkiyyətçisi dəyişdikdə bu maddənin 2-ci hissəsində göstərilən işçilərdən başqa qalan bütün işçilərlə əvvəlki mülkiyyətçi arasında bağlanmış əmək müqavilələri və onların şərtləri yeni mülkiyyətçi tərəfindən qüvvədə saxlanılır. Qnunun bu tələbinə “Bahar Enerji” Əməliyyat Şirkəti tərəfindən əməl edilməmişdir. Bunun nəticəsində 500-ə qədər insan işdən azad olunmuşdur.\nARDNŞ-nin trukturuna daxil olan müəssisə və təşkilatların əksəriyyəti işçi ilə işəgötürən arasında müddətli əmək müqaviləsi bağlanır, qanunsuz işdən azad etmələr mövcuddur. Bununla əlaqədar NHMT tərəfindən dəfələrlə Dövlət Əmək Müfəttişliyinə müraciət olunmuşdur\nDövlət Əmək Müfəttişliyi qanunvericiliyin bu göstərilən tələblərinə əməl etməmiş və ona müraciət etmiş işçilərin hüquqlarını müdafiə etməmişdir. (Əmək haqqına əlavələrin və məzuniyyət pulunun ödənilməməsi ilə əlaqədar Aramark Şirkətinin 100 nəfərdən çox işçisi ilə əlaqədar, Hertel şirkətində əmək müqaviləsinin səhifələrinin saxtakarlıqla dəyişdirilməsi, qanunsuz işdən çıxarılma, mülki müqavilələrin bağlanması. ARDNŞ-dən daxil olmuş ərizələr,NHMT tərəfindən daxil olmuş informasiyalar və.s)\nQeyd: Dövlət Əmək Müfəttişliyi Xidmətinin fəaliyyətinə aid gəldiyimiz nəticələr Neftçilərin Hüquqları Müdafiə Təşkilatına daxil olmuş ərizələr, Dövlət Əmək Müfəttişliyi Xidmətinin işçilərə verdiyi cavablar, məhkəmə sənədləri əsasında hazırlanmışdır.\nHəmkarlar İttifaqları Təşkilatları.\nƏmək Məcəlləsinin 309-cu maddəsinə əsasən bu Məcəllənin tələblərinə əməl olunmasına ictimai nəzarət müvafiq həmkarlar ittifaqı orqanları tərəfindən həyata keçirməlidir. Lakin Azərbaycanın neft sənayesindəki müəssisələrin tərkibində yaradılan Həmkarlar Təşkilatı müstəqil fəaliyyət göstərmək imkanından məhrumdurlar və Neft və Qaz sənayesi işçilərinin Respublika Həmkarlar Komitəsi Komitəsinin filialları kimi fəaliyyət göstərirlər. ARDNŞ-nın müəssisə və təşkilatlarında fəaliyyət göstərən həmkarlar təşkilatları işçilərin əmək hüquqlarını qorumaq istəmir və ya qoruya bilmirlər. Bəzən də bu təşkilatlar yaddan çıxarırlar ki, həmkarlar təşkilatları işçilərin əmək, iqtisadi və sosial hüquqlarını qorumalı olan və hüquqların müdafiəsini həyata keçirən orqandır, ARDNŞ-nın müəssisə və təşkilatlarının struktur bölməsi deyil.\n2011-ci il ərzində Neft və Qaz Sənayesi İşçiləri Respublika Həmkarlar İttifaqı Komitəsi və yerli təşkilatlar tərəfindən ARDNŞ-nin heç bir əmr və ya qərarına, əmək haqqının azaldılması və ya qanunsuz ixtisarların aparılmasına etiraz edilməmişdir. Halbuki, bu sahədə kifayət qədər əmək qanunvericiliyinin pozulması hallarına yol verilmişdir. (Məsələn: Kompleks Qazma Işləri Trestində: Mustafayeva Səmilə, Muradov Fikrət, Həsənov Zülfüqar, “Bibiheybətneft” Nəqliyyat İdarəsində Rəcəbov Koroğlunu, Gəmi Təmiri Zavodunda Rzayev Nurunu və digər işçiləri göstərmək olar. Bu işçilərlə heç bir araşdırma aparılmadan onlarla bağlanmış əmək müqaviləsinə xitam verilmişdir.) Bu il Bahar Enerjim ƏŞ-dən işçilərin kütləvi surətdə qeyri-qanuni işdən azad olunmasına HİT tərəfindən heç bir reaksiya verilmədi.\nHəmkarlar Təşkilatları tərəfindən Azərbaycan Respublikasının «Həmkarlar İttifaqı Haqqında» Qanunu pozulur. Həmkarlar Təşkilatlarına üzvlük məcburidir. Belə ki ,ARDNŞ-yə qəbul olan hər bir şəxs, ,heç bir ərizə vermədən HT-nın üzvü olur və onun əmək haqqından 2% üzvlük haqqı və 2% Orduya kömək üçün pul tutulur.\nARDNŞ rəhbərliyi tərəfindən Azərbaycan Respublikasının «Həmkarlar İttifaqı Haqqında» Qanunun 11–ci maddəsi mütamadi olaraq pozulur, yəni, müdiriyyətin təşəbbüsü ilə struktur bölməsinin ləğv edilməsi və iş yerlərinin ixtisarı zamanı Həmkarlar İttifaqı ən azı 3 ay qabaq xəbərdar edilməmiş və işçilərin mənafelərinin qorunması barədə Həmkarlar İttifaqı ilə danışıqlar aparılmamışdır.\nAzərbaycan Respublikasının «Həmkarlar İttifaqı Haqqında» Qanununa zidd olaraq işəgötürənin də əmək haqqından üzvlük haqqı tutulur\nHasilatın Pay Bölgüsü Sazişində iştirak edən Xarici neft şirkətlərində isə iki səbəbdən həmkarlar təşkilatı yaratmaq mümkün deyil:\nİşçilər mövcud həmkarlar təşkilatına etibar etmir;\nİşəgötürənlər ;şirkətlərdə həmkarlar təşkilatının yaranmasının əleyhinədir və bu prosesi ciddi nəzarət altında saxlayırlar.\nTəklif: Ölkədə hal-hazırda mövcud olan Həmkarlar Təşkilatları buraxılmalı, işçilər tərəfindən müstəqil həmkarlar təşkilatları yaradılmalıdır.\nNeftçilərin Hüquqlarını Müdafiə Təşkilatı\nİşçilərin maarifləndirilməsi yolu ilə onların sosial-iqtisadi və əmək hüquqları sahəsində hüquqlarının bərpasına yardım edir.\n2011-ci ildə Almaniyanın Fridrox Ebert Fondunun Azərbaycandakı filialının maliyyə dəstəyi ilə AR Əmək Məcəlləsinin bir sıra maddələri haqqında maarifləndirici buklet hazırlanıb və işçilər arasında paylanır. Təşkilatın müəssisələr üzrə koordinatorlarına əmək qanunvericiliyi sahəsində təlimlər keçirilir. Veb sayt vasitəsi ilə Online Hüquqi məsləhətxanası vasitəsilə hüquqi yardım göstərir\nOline hüquq məsləhətxanası: Təşkilata internet vasitəsilə gün ərzində 5-6 sual daxil olur və bu suallara təşkilatın hüquqşünası tərəfindən cavab hazırlanıb saytda yerləşdirilir. (http://www.nhmt-az.org/ts_general/azl/faq/faq-anons-1.php)\nNeftçilərin Hüquqlarını Müdafiə Təşkilatı İctimai Birliyi yalnız neftçilərin və ya öz üzvlərinin hüquqlarını deyil, təşkilata müraciət edən hər bir şəxsin mülkiyyət, əmək, iqtisadi və sosial hüquqlarını müdafiə etmişdir.\n2011-ci il ərzində NHMT işçilərə müxtəlif hüquqi yardım göstərməklə yanaşı, məhkəmədə də onlara hüquqi yardım etmişdir. Belə ki, təşkilatın hüquqşünası tərəfindən müxtəlif məhkəmə instansiyalarında 45 nəfərin hüququ müdafiə edilmişdir .\n11 iddia ərizəsi təmin olunub;\n2 iddia ərizəsi qismən təmin olunmuşdur;\n7 iddia ərizəsi təmin olunmayıb;\n25 iddia ərizəsi üzrə məhkəmə prosesi davam edir.\nMəhkəmə hüquq şurasına şikayət.\n1.Heydərova Elmiranın işi üzrə, Hakim Tofiq Səmədovdan.\n2.Şahverdiyev İntizamın işi üzrə, Hakim Tahir İsmayılovdan.\n1. Qoşqar Nəsibov. İşə bərpa. Cavabdeh: AMEK.\n2. Səxavət Şükürov. Əmək xəsarəti. Cavabdeh: Sosial inkişaf İdarəsi.\n3. Yusif Məmmədov. Əmək haqqı. Cavabdeh: Kaspian Katerinq\n4. Zəkiyev Rasim. Əmək xəsarəti. Cavabdeh: Baku Steel Kompany.\n5. Heydərova Elmira. İşə bərpa. Cavabdeh: Azərneftyağ NEZ\n6. Şahmarov Sahib. Əmək xəsarəti. Cavabdeh: RGB şirkəti\nQeyd: Hal hazırda Azərbaycan Respublikasının müxtəlif məhkəmələrində 100-dən çox işçinin Aramark şirkətinə qarşı məhkəmə çəkişmələri davam edir. Səbail rayon məhkəməsində bu işçilərdən çoxunun xeyrinə Qətnamə qəbul edilib.


Sibirli qonaqlar ADDA-da olublar - XƏBƏRLƏR-Azərbaycan Dövlət Dəniz Akademiyası\nSibirli qonaqlar ADDA-da olublar\nOktyabrın 11-də Sibir Dövlət Su Nəqliyyatı Universitetinin rektoru, Rusiya Təbiət Elmləri Akademiyasının akademiki Tatyana Zayko və həmin universitetin elmi işlər üzrə prorektoru, professor Boris Palaquşkin Azərbaycan Dövlət Dəniz Akademiyasının qonağı olublar.\nADDA-nın tədris və tərbiyə işləri üzrə prorektoru Zahid Şərifov və elmi işlər və beynəlxalq əlaqələr üzrə prorektoru Vüqar Sadıqov ilə keçirilən görüşdə qarşılıqlı faydalı əməkdaşlıq məsələləri müzakirə edilib, hər iki ali məktəb arasında iş birliyinin perspektivlərinə toxunulub. Professor Zahid Şərifov ADDA-da tədrisin təşkili, tələbələrin imtiyazları, “Azərbaycan Xəzər Dəniz Gəmiçiliyi” QSC tərəfindən tələbə və müəllimlər üçün yaradılmış şərait, o cümlədən gəmilərdə təcrübənin gedişi barədə ətraflı məlumat verib. Dosent Vüqar Sadıqov Sibir Dövlət Su Nəqliyyatı Universiteti ilə əməkdaşlıq haqqında sazişin bağlanılmasının əhəmiyyətini vurğulayıb.\nQonaqlar Dəniz Akademiyasının auditoriya və laboratoriyaları, trenajor otaqları ilə yaxından tanış olublar, keyfiyyətli təhsil sisteminin qurulması istiqamətində Akademiya rəhbərliyinin atdığı addımlardan, yenidənqurma işlərindən razı qalıblar.\nSonra sibirli qonaqlar Akademiyanın nəzdindəki Təlim-Tədris Mərkəzinə gediblər. Mərkəzin direktoru Emil Manafov onlara TTM haqqında ətraflı məlumat verib. O, Təlim Mərkəzinin yaranması tarixindən danışaraq deyib ki, TTM ölkəmizdə DP kursları və imtahanlarının keçirilməsi üçün Böyük Britaniyanın nüfuzlu “The Nautical İnstitute” təşkilatı tərəfindən akkreditasiya olunmuş yeganə Təlim-Tədris Mərkəzidir. TTM-in maddi-texniki bazasının mütəmadi olaraq yenilənməsi daim Gəmiçilik rəhbərliyinin diqqət mərkəzindədir. TTM-də olan trenajor və simulyator avadanlıqları, ixtisaslaşdırılmış üstüörtülü hovuz qonaqlarda xüsusi təəssürat yaradıb. Onlar bildiriblər ki, ölkədə belə bir Təlim-Tədris Mərkəzinin fəaliyyət göstərməsi dənizçiliyə və dənizçilərə olan xüsusi dövlət qayğısının təzahürüdür.


Novruz Məmmədovun müsahibəsi, büdcədən yayındırılan pullar\n2022, 25 İyun, şənbə, Bakı vaxtı 11:08\nAvqust 23, 2011\n«ERMƏNİSTAN RƏHBƏRLİYİ MÜNAQİŞƏNİN HƏLLİNİ İSTƏMİR»\n«Azərbaycan» qəzeti Prezident Administrasiyasının Xarici əlaqələr şöbəsinin müdiri Novruz Məmmədovun müsahibəsini dərc edib. «Trend»ə müsahibəsində Novruz Məmmədov Ermənistan prezidenti Serj Sarkisyanın Sevanda «Birgə» Gənclər Hərəkatının qurultayında söylədiklərinə münasibət bildirib.\n«İngilis filosofu Con Toland deyib: «Yalan nə qədər qədimdirsə, bir o qədər təhlükəlidir. Deməli, o, dərin kök atıb». Əsrlər boyu erməni xalqına «Böyük Ermənistan»ın mövcud olması və həmin «Böyük Ermənistan»ın müasir Türkiyə, Azərbaycan, Gürcüstan, İran və digərlərinin ərazisini tutduğu barədə ideya təlqin olunub. Daim kiminsə himayəsi altında olmağa üstünlük verən ermənilər öz rəhbərlərinin avantürist və absurd iddialarının girovuna çevriliblər», - deyən Novruz Məmmədov qeyd edib ki, onlar riyakarcasına bu torpaqların ermənilərə məxsus olduğunu, ermənilərin əsrlər boyu orada yaşadıqlarını bəyan ediblər. Ermənistanın indiki prezidenti isə hətta ermənilərin bu torpaqlara köçüb gəldiklərini sübut edən çoxsaylı arxiv materiallarına, XIX əsrin əvvəlinə və ortalarına aid sənədlərə məhəl qoymur.\nPA rəsmisi deyib ki, Ermənistan rəhbərliyinin bu münaqişənin nizamlanmasını istəmədiyinə bir daha əmin olub. Görünür, mövcud status-kvo onları qane edir. Danışıqlar onlara vaxtı uzatmaq, beynəlxalq birliyin gözünə kül üfürmək üçün lazımdır:\n«Bəli, mən həm də əminəm ki, vaxt gələcək və biz məsələnin həllinin açarını tapacağıq və bu açar ermənilərin bu proseslərdəki davranışlarına adekvat olacaq».\nAVROPA MƏTBUATI LEYLA YUNUSDAN YAZDI\nSülh və Demokratiya İnstitutunun ofisinin sökülməsi, 11 avqust 2011\n«Sülh və Demokratiya İnstitutunun yerləşdiyi binanın sökülməsinə dünyanın müxtəlif yerlərindən əks-səda gəlib. Norveçin «VG» qəzetində ««Avroviziya»ya bir ildən də az vaxt qalmış Bakıda hüquq müdafiəçisinin evini uçurdular» başlıqlı məqalə dərc edilib. İnstitutun direktoru Leyla Yunus qəzetə müsahibəsində bunun pul məsələsi deyil, kriminal olduğunu deyir: «Bizim düşmənimiz Bakı şəhər İcra Hakimiyyətindəki korrupsiyadır». Ötən həftə Osloda olan Leyla Yunus norveçli hüquq müdafiəçiləri və hökumət nümayəndələri ilə görüşüb.\nPolşanın «Qazeta Vıborça» nəşri isə «Buldozer Azərbaycan müxalifətçilərini cəzalandırır» məqaləsi dərc edib. Qəzetin yazdığına görə, Azərbaycanın ən tanınmış hüquq müdafiəçiləri cütlüyünün ofisi olduğu evi buldozerlər dağıdıb:\n«Arif və Leyla Yunus uzun illər hökumətlərə qarşı müxalifətdə fəaliyyət göstərib. Azərbaycana ən uzun müddət rəhbərlik edən Heydər və İlham Əliyevləri onlar daha çox tənqid edib. Heydər Əliyev hesab edirdi ki, Azərbaycan - o özüdür... SSRİ-nin çökməsi Azərbaycanı qısa müddətə Əliyevin əlindən aldı. Heydər Əliyevin təkrar hakimiyyətə dönüşündən yazan nəşr daha sonra hakimiyyətə yiyələnən İlham Əliyevin dövründə ölkədəki avtoritarizm, demokratiya və insan haqlarının kobud şəkildə pozulması qeyd olunur.\nYunuslar isə saxta seçkiləri, küçə yürüşlərinin dağıdılmasını, ölkədəki korrupsiyanı, hakimiyyətdən sui-istifadəni, daha sonra Bakıdakı söküntüləri tənqid edir, buna qarşı mübarizə aparırdı. Leyla və Arif Yunus evlərin qanunsuz söküntüsü, insanların köçürülməsi faktları ilə bağlı məhkəməyə müraciətlər edirdi. Onların öz evi isə «New York Times»da Leyla Yunusun İlham Əliyevin məmurlarından etdiyi şikayətdən bir gün sonra söküldü.\nArtıq Yunuslar Avropa İnsan Haqları Məhkəməsinə müraciət etmək niyyətindədir».\nGÖMRÜKDƏ BÜDCƏDƏN YAYINDIRILAN PULLAR\n«Yeni Müsavat» qəzeti: Almaniyanın Bakıdakı səfiri Herbert Kvellenin qısa açıqlamasından bəlli oldu ki, ötən il Azərbaycanla Almaniya arasında ticarət dövriyyəsinin həcmi 2 milyard avro olub. 2010-cu ildə Almaniya Azərbaycana 700 milyon avro həcmində mallar, o cümlədən çoxsaylı nəqliyyat vasitələri və maşınlar ixrac edib. Azərbaycan isə Almaniyanın ən vacib neft təchizatçılarının sırasında yeddinci yeri tutur.\nQeyd edək ki, səfirin bu açıqlaması YAP-ın rəsmi saytında yerləşdirilib. Təbii ki, səfir bu aşıqlamanı verərkən öz ölkəsinin statistik rəqəmlərinə istinad edib. Azərbaycan Dövlət Statistika Komitəsinin məlumatlarına görə isə, ötən il Azərbaycana Almaniyadan 607 milyon 67 min ABŞ dolları dəyərində mal idxal edilib. Avronun dollara nisbətdə ötən ilki kursuna əsasən, Almaniya səfirinin açıqladığı 700 milyon avro təxminən 980 milyon ABŞ dolları edir. Beləliklə, dəhşətli fərq ortadadır - təqribən 373 milyon dollar!\nBu, təkcə bir xarici ölkədən idxalı edilən malların gömrük sənədləşdirilməsində yaranan fərqdir. Hesablamaq çətin deyil ki, ölkənin xarici ticarət əməliyyatlarında hansı həcmdə maxinasiyalar həyata keçirilir.\nYada salaq ki, Almaniya Azərbaycanın ticarət tərəfdaşları arasında ön yerləri tutmur. İlk yerlər İtaliya (ixracın 34 faizi bu ölkənin payına düşür), Rusiya və Türkiyəyə məxsusdur. Deməli, bu ölkələrlə ticarət münasibətlərində də yüz milyonlar dövlət büdcəsindən yayındırılır.


hansi burcler yaxsi anlasirlar\nGənəcərçək yağından indiyə kimi qarın işədici və tük diblərini möhkəmləndirmək məqsədilə istifadə edilirdi. Sizi bu yağın orqanizmə müsbət təsirləri barədə məlumatlandırmaq istyirəm. * gənəcərçək yağı dəridə olan qırışlar\nTanınmış aparıcı Mikayıl xanımına sərt qadağa: "Evlənəndə şərt kəsdim ki..."\nDediyinə görə çox mehribandır. Amma ailəsi ilə bağlı danışanda elə sərt xüsusiyyətləri üzə çıxdı ki… Dostlarının "köhnə kişi" deyə xarakterizə etdikləri aparıcı Mikayıl Güləddinoğlunu deyirəm. Onun Yenicag. az-\nEv heyvanları koronavirus daşıya bilərmi?\nEvdə saxlanılan it, pişik kimi ev heyvanlarının yeni koronavirus infeksiyası daşıması gözlənilmir. e- -a istinadən bildirir ki, bu barədə Tibbi Ərazi Bölmələrini İdarəetmə Birliyinin (TƏBİB) yaydığı məlumatda bildirilir\nBir müddət öncə Nazdan ayrılan Əli ona qarşı elə bir hərəkət etdi ki... - VİDEO\n"Star TV"də yayımlanan "Zuhal Topalla" evlilik verilişində yer alan Əli Əkbər ona namizəd olan və bir neçə gündür sevgi münasibəti yaşadığı Qamzedən ayrılıb. Unikal.org-un məlumatına görə, Əli heç nəyi\nDepressiya, təşviş pozuntusu, əsəb gərginliyi keçirən, həyatdan zövq almayan insanlarda beyində serotonin hormonunun miqdarını artırmaq, yəni bir növ insanı süni yollarla xoşbəxt hisslər keçirməyə sövq edən antidepressantla\n37 dərəcədən isti olan çayı selikli qişanın yanma təhlükəsi səbəbindən bir sıra məhsullarla birlikdə içmək təhlükəlidir. Üstəlik, hər kəsin sevdiyi qaynar çay bəzi məhsulların dadını poza bilər. Rusiya mətbuatına istinadə\nEvdə geniş halda istifadə olunan həşərat öldürücü dərmanlar oğlan uşaqlarında diqqət pozğunluğu və hiperaktivlik riskini 3 dəfə artıra bilər. ABŞ-da uşaq xəstəxanasında çalışan bir qrup elm adamı tərkibində piretroid birləşməs\nhansi burcler yaxsi anlasirlar melumatlari 2022, hansi burcler yaxsi anlasirlar haqqinda melumat , hansi burcler yaxsi anlasirlar xeberleri, hansi burcler yaxsi anlasirlar haqqinda ətraflı xanim.az saytında öyrənə bilərsiz\nsonxeber.az yay geyimləri 2021 hamiləlik adlarin menasi cümə gününün duası sarımsaq mirzə ələkbər sabir satiraları gavalının faydaları kosmetika play statation veten haqqinda bayatilar


Bodrum Antalya Mərkəzi Transferlər\nBodrum Antalya Mərkəzi Transfer Antaliyanın mərkəzinə rahat bir şəkildə çatmaq istəyirsinizsə, Bodrum Antalya mərkəz transfer xidmətlərindən faydalanmanız lazımdır. Bu xidmət sayəsində insanlar son dərəcə lüks və rahat nəqliyyat vasitələrində istədikləri kimi səyahət edə bilərlər. Bu sahədə yaxşı bir xidmət almaq istəyirsinizsə, bizə müraciət edərək bu sahədə təsirli bir nəqliyyat xidməti əldə edə bilərsiniz. Sizə ən yaxşı xidməti təqdim etməkdən daha çox kömək edirik. Sizlərə ən yaxşı Bodrum Antalya mərkəzi xüsusi transfer xidmətləri təklif edən əhəmiyyətli bir şirkətik.\nBodrum Antalya Mərkəzi Transfer\nBodrum Antalya mərkəz transfer xidmətləri, üstünlük verilə biləcək ən yaxşı və təsirli xidmətlərdir. Bu xidmətlər sayəsində cansıxıcı və yorucu səyahətlər çox xoş və rahatdır. Lüks nəqliyyat vasitələrinin təqdim etdiyi bu xidmət zamanı sizə təqdim olunan bir çox üstünlük var. Adından da anlaşılacağı kimi Bodrum Antalya mərkəzi lüks transfer çox lüks və rahat bir xidmətdir. Bu xidmət sayəsində çox xoş bir səyahət edə bilərsiniz. Bodrum Antalya mərkəz transfer xidmətləri xaricində bir çox üstünlüklü seçim var.\nBodrum Antalya Mərkəzi Otel Transfer Nəqliyyat Növü\nBodrum Antalya mərkəz transfer xidmətlərindən başqa, üstünlük verilə bilən müxtəlif nəqliyyat variantları da var. Bunlar;\nHavaş xidmətləri qanuni, lakin çox rahat olmayan bir seçimdir. 45 nəfərlik nəqliyyat vasitələri ilə təklif olunan bir xidmətdir.\nPaylaşılan transfer xidmətləri, 20 nəfərlik nəqliyyat vasitələri tərəfindən təklif edilən nisbətən rahat bir xidmətdir.\nBodrum Antalya mərkəzi VIP transfer xidmətlərindən faydalanarkən insanlar şəxsi nəqliyyat vasitələri ilə səyahət edirlər. Bu insanlar 4 yaşına qədər nəqliyyat vasitələri və sürücülər A qrupu səyahət sənədi ilə səyahət edirlər. D2 icazə sertifikatımızla da sizi ən yaxşı şəkildə dəstəkləyirik.\nBodrum Antalya mərkəzi xidmətlərindən Lara Beach Home s, Limak Lara Deluxe Hotel & Resort və Antalya Crowne Plaza xidmətləri vasitəsi ilə köçürmələrə əhəmiyyətli bir ünvandan istifadə edilə bilər.\nZirzəmi - Antalya mərkəzi 5 saat 53 dəqiqə 425 km\nİzmir Hava limanı adb -Antalya mərkəzi 5 saat 55 dəqiqə 444 km\nAntalya Hava limanı ayt -Antalya mərkəzi 13 dəqiqə 12,8 km\nDalaman Hava limanı dlm -Antalya mərkəzi 3 saat 37 dəqiqə 240 km\nDənizli Hava limanı dnz -Antalya mərkəzi 2 saat 49 dəqiqə 191 km\nDənizli Pamukkale -Antalya mərkəzi 3 saat 23 dəqiqə 2 42 km\nMuğla Marmaris -Antalya mərkəzi 4 saat 59 dəqiqə 321 km\nMuğla Datça -Antalya mərkəzi 5 saat 50 dəqiqə 390 km\nMuğla Fethiye -Antalya mərkəzi 2 saat 57 dəqiqə 198 km\nAydın Kuşadası -Antalya mərkəzi 5 saat 41 dəqiqə 407 km\nDidim- Altınkum Akbük -Antalya mərkəzi 6 saat 14 dəqiqə 451 km\nSəlcuq Efes Antik Şəhər -Antalya mərkəzi 5 saat 40 dəqiqə 413 km\nBodrum ilə Antalya mərkəzi arasındakı məsafə nə qədərdir?\nBodrum ilə Antalya mərkəzi arasındakı məsafə 425 km (264 mil). Seçilən vasitəyə görə nəqliyyat orta hesabla 6 saat ərzində təmin ediləcək.\nBodrum və Antalya mərkəzi arasında transfer qiyməti nə qədərdir?\nTransfer haqqı haqqında məlumat üçün səhifəmizə baxa bilərsiniz.\nBodrum və Antalya mərkəzi transfer xidməti üçün hansı vasitələrdən istifadə olunur?\nBodrumdan Antalya mərkəzinə transfer xidməti almaq üçün nə etməliyik?\nBodrum və Antalya Mərkəz transfer xidmətlərindən faydalanmaq üçün yalnız sifariş etmək lazımdır. Rezervasyon üçün bizimlə əlaqə saxlaya və ya səhifəmizi ziyarət edə bilərsiniz.


ABŞ-da Azərbaycandakı insan haqlarının vəziyyəti müzakirə olundu\nVaşinqtonda "Azərbaycan: Demokratik Həmrəyliyin Sınaq Məkanı" adlı forum keçirilib\nSon iki il ərzində Azərbaycan çox sayda insan haqları müdafiəçiləri, vətəndaş cəmiyyəti nümayəndələri və jurnalistlər həbs olunub. Azərbaycan bir sıra beynəlxalq təşkilatların, ələlxüsus Avropa Şurasının üzvü olduğu üçün bu hal beynəlxalq təşkilatlarda narahatlıq yaradır. Beynəlxalq ictimaiyyətin qınaqlarına baxmayaraq, Azərbaycan höküməti müstəqil və müxalif səsləri boğmağda davam edir. Bunlar Vaşinqtonda Milli Demokratiya Fondunun təşkil etdiyi "Azərbaycan: Demokratik Həmrəyliyin Sınaq Yeri" adlı tədbirdə səslənidirlən başlıca fikirlər idi.\nTədbirdə çıxış edən “Meydan” TV-nin baş redaktoru Emin Milli, “Azadlıq” radiosunun Azərbaycan xidmətinin direktoru Kənan Əliyev və Karneqi Beynəlxalq Sülh Fondunun baş elmi işçisi Tomas de Vaal Azərbaycanda siyasi məhbusların azad olunmasını təmin etməyin və ölkədəki vətəndaş cəmiyyətini ayaqda saxlamağın yollarını müzakirə ediblər.\nBir neçə gün öncə Xədicə İsmayılovanın əvəzinə PEN mükafatını qəbul edən Emin Milli Xədicənin siyasi məhbusların sifəti olduğunu dedi və onun həbsinin hökümətin müstəqil mətbuatdan nə dərəcədə qorxduğunun əlaməti olduğunu bildirib.\nOnun sözlərinə görə, Xədicə İsmayıl qanun aliliyi, demokratiya və korrupsiyaya qarşı mübarizə kimi mənəvi dəyərlərə inanır. Azərbaycanda bu cür insanlara daha çox ehtiyac var. Emin Milli PEN tədbirində iştirak edən yazıçı və aktyorlardan Xədicənin hekayəsi ilə bağlı kitab və ya film ssenarisi hazırlamaq istədiyini də vurğulayıb.\nEmin Milli həmçinin dissidentlərə olan xarici dəstəyin vacibliyindən söz açıb. O, dəstəyin təkcə xarici dövlətlərdən deyil, təşkilatlardan və fərdi şəxslərdən gəlməyin əhəmiyyətini vurğulayıb.\n“Azərbaycan höküməti bu dissident icmasını tamamilə məhv etməyə nail olsa, hökümətin qarşısını almaq mümkün olmayacaq. Azərbaycanda yüzlərlə, minlərlə insan Xədicənin inandığı və təbliğ etdiyi dəyərləri paylaşır. Biz onların səslərini ucaltmağa davam etsək, onların sayını artırmağa və dəyərlərini digərləri ilə paylaşmalarına yardım etsək ölkədə yumşaq güc yaranacaq ki, struktur və şərait dəyişəndə bu bir qrup insan ölkəni dəyişib əvəzinə sabit, demokratik, yaxşı idarə olunan ölkə yarada biləcək,” deyə Emin Milli bildirib.\nTomas de Vaal Azərbaycandakı təqiblərin səbəblərini anlamaq üçün hökümətlə dialoqa keçməyin, onları bu addımları atmağa vadar edən səbəbləri anlamağın və höküməti bu yoldan döndərməyin yollarını araşdırmağın vacibliyini vurğulayıb.\nTədbir iştirakçıları ABŞ-Azərbaycan əlaqələri məsələsinə də toxunublar. Bildirilib ki, son vaxtlar Azərbaycan mətbuatında anti-amerikan kampaniya başladılıb. Ötən ilin dekabr ayında Ramiz Mehdiyev Amerika hökümətini tənqid edən bir məqalədə dərc edib, daha sonra son həftələr ərzində Azərbaycan televiziya kanalları və qəzetləri anti-ABŞ kampaniya başladaraq, Dövlət Katibi Con Kerrini ermənipərəst olmaqda və Azərbaycana qarşı təxribat aparmaqda ittiham ediblər.\n“Azadliq” radiosunun Azərbaycan Xidmətinin rəhbəri Kənan Əliyev sistematik şəkildə Azərbaycanda vətəndaş cəmiyyətinin məhv edildiyini, media və beynəlxalq təşkilatların ölkədə fəaliyyət göstərə bilmədikərini bildirib.\n“Azərbaycanda bir sıra xarici və beynəlxalq təşkilatların fəaliyyətləri dayandırılıb. Bunların sırasına ABŞ-ın NDI, IREX və Peace Corps kimi təşkilatları daxildir. Məni məyus edən isə odur ki, ABŞ öz təşkilatları üçün mübarizə aparmır. Bu isə Azərbaycan hökümətinin işini asanlaşdırır, çünki onlar bunu görüb əməllərini davam etdirirlər,” deyə Kənan Əliyev bildirdi.\nK.Əliyev çıxışını Xədicə İsmayılın dərhal azad olunmasına çağırışla bitirib(azadliq.org).


Akademik Milli Dram Teatrında növbəti premyera (FOTO)\nMədəniyyət 30 Mart 2018 10:32 (UTC+04:00)\nAkademik Milli Dram Teatrının Abbas Mirzə Şərifzadə səhnəsində Miro Havranın pyesi əsasında hazırlanan “Qəribə, çox qəribə əhvalat” tamaşasının premyerası olub.\nTeatrın mətbuat xidmətindən Trend-ə verilən məlumata görə, mart ayının sayca üçüncü premyerası olan səhnə əsərinin quruluşçu rejissoru Əlif Cahangirli, quruluşçu rəssamı xalq rəssamı, dövlət mükafatı laureatı Nazim Bəykişiyev, işıq rəssamı Rafael Həsənov, səs rejissoru Şahanə Səlimova, rejissor assistenti Nərmin Həsənovadır.\nTamaşanın bədii rəhbəri Akademik Milli Dram Teatrının bədii rəhbər-direktoru, xalq artisti Azər Paşa Nemətovdur.\nTeatrsevərlər qarşısında xalq artistləri Rafiq Əzimov və Hacı İsmayılov, aktyor Ramin Şıxəliyev çıxış edib. Tamaşanın maraqlı, zəngin səhnə dekorasiyası və aktyorların məharətli çıxışı səhnə əsərini daha da baxımlı edib, tamaşa maraqla qarşılanıb.\nSəhnə əsəri bir qadın tərəfindən aldadılan iki kişinin çıxılmaz vəziyyətlə üzləşməsindən bəhs edir. Qatar bələdçisi işləyən Draqitsa qadın hiyləgərliyini işə salaraq eyni vaxtda iki kişiyə ərə getməyi, üstəlik sirri uzun illər onlardan gizli saxlamağı bacarıb. Günlərin birində sirrinin üstü açılır, ikinci ərin qapısı döyülür və həqiqət bütün xırdalığına qədər tamaşaçı qarşısında aşkara çıxır. Aldadılan kişilər ortaq nöqtə tapmağa, anlaşmağa cəhd edirlər.\n1962-ci il təvəllüdlü Miro Havran məşhur xorvat yazıçı-dramaturqudur. Yazıçının əsərləri 25 dilə tərcümə olunub. Onun pyesləri müxtəlif ölkələrin teatrlarında, o cümlədən, Amerika, Rusiya və Braziliya teatrlarında səhnəyə qoyulub. 2003-cü ildə Slovakiyada Miro Havranın adına beynəlxalq dram əsərləri festivalı – “Havranfest” keçirilib.\nBu gün Şirvanda qaz kəsiləcək


FloorPlanner platformasında 2D eskizlərin və 3D modellərin hazırlanması - EdTech Azerbaijan\nFloorPlanner istifadəçilərə asanlıqla 2D eskizlər yaradıb onu 3D mühitdə modelləşdirməyə imkan verən platformadır. Platformadan istər marketinq məqsədləri üçün, istər dizayner işi üçün, və ya təhsil məqsədi üçün istifadə etmək olar. Floorplanner bir neçə dəqiqə ərzində dizaynınızın 2D və ya 3D formatında jpeg, png, pdf versiyalarını yaradır və poçt qutunuza göndərir. Eyni zamanda yaratdığınız 3D modellərə daxili dizayn vermək mümkündür.\nPlatformaya daxil olmaq üçün: www.floorplanner.com keçidindən istifadə edin. Linkə daxil olduqdan sonra hesab yaradın, bu yolla hazırladığınız eskizləri yaddaşda saxlayıb daha sonra redaktə edə biləcəksiz. Create New Project əmri ilə yeni layihə yaradın. Bu zaman layihənin adını daxil etməyiniz tələb olunur. FloorPlanner 3 müxtəlif rejimdə sizə layihə yaratmağa imkan verir.\nRoom Wizard- Otaqların sayı, növünü göstərməklə sehrbazın köməyi ilə eskizin hazırlanması\nUpload images- tutaq ki vərəq üzərində evinizin planını çəkmisiz. Bu zaman şəkil olaraq onu platformaya yükləyib peşəkar eskizə çevirə bilərsiz.\nEmpty room- bu zaman eskiz sıfırdan başlayaraq yaradılır.\nBir toxunuşla 3D dünyasına keçid et\nÇertyojlarınızı 3D-də görmək nə əlavə iş, nə də təcrübə tələb edir. Çertyojlarınızı 3D rejimində görmək üçün ekranın yuxarı sağ küncündəki 3D düyməni klikləyin. Obyektləri 3D formatında hərəkət etdirə və çevirə bilərsiniz. Yüksək keyfiyyətli təsvirlər yaratmaq üçün i kamera mövqeyini dəyişmə imkanından istifadə bilərsiniz.\nBulud texnologiyası vasitəsi ilə işlərinizi paylaşın\nƏlbətdə dizaynınızı təqdim etmək və ya başqaları ilə bölüşmək istəyərsiniz. Bir təsviri kiməsə asanlıqla e-poçtla göndərə və ya layihənin linkini floorplanner-də paylaşa bilərsiniz. Bu şəkildə başqası da tez bir zamanda nəzər yetirə bilər və hətta düzəlişlər edə bilər. Birlikdə bir layihə üzərində işləyirsinizsə bu vaxt və keyfiyyətli iş baxımında çox faydalıdır.\nPlatformanın imkanlarını aşağıdakı videoda nəzərdən keçirə bilərsiz:


Kamran Həsənli müğənninin sözlərini yalanladı: “Məhkəmə nədi?.. ”\nŞoumen Kamran Həsənli ilə müğənni Samir Piriyevin məhkəmə prosesində yeni məqamlar ortaya çıxıb.\nSamir Piriyev məhkəmədə Kamran Həsənlinin dələduzluğunun sübut edildiyini və qardaş ölkədə onun heç bir iş obyektinin olmadığını bildirib.\nMəsələ ilə bağlı Kamra Həsənli ilə əlaqə saxladıq. O, Teleqraf.com-a açıqlamasında məhkəmə keçirilmədiyini və Samir Piriyevin yalan danışdığını deyib: “Məhkəmə olmayıb. Qarşı tərəf yalan danışır. Hətta demişdilər ki, bacım Gülərin ölkədən çıxışına qadağa qoyulub. Halbuki bacım xaricdədir. Yəni yalan məlumatlar yayırlar...”\nKamran Həsənlinin vəkili Türkel Süleymanlı da şoumenin sözlərini təsdiqləyib: “Heç bir məhkəmə olmayıb, deyilənlərin hamısı yalalandır. Sadəcə gündəmdə qalmaq üçün belə məlumat yayırlar. Türkiyədən bütün sənədlər istintaqa təqdim olunub, obyektin kupçası, fotoları, məkanı və sair.\n2009-cu ildə Türkiyədə iş görülüb. İndi deyir ki, orada obyekt yox idi. Yəni Samir Piriyev 6 ildə bir dəfə də obyektə baxmayıb? Bu, mümkündürmü? Xeyr. 6 ildə 60 dəfə gedib. O, nağıl danışır. Samir Piriyev Türkiyədə həmin məkanda olub və Kamranın ondan dörd dəfə çox ziyan çəkdiyini də bilir”.\nSamir Piriyev mətbuata açıqlamasında Kamran Həsənlinin dələduzluğunun məhkəmə yoluyla sübut edildiyini deyib: “Məhkəmə prosesindən sonra istintaqa məlum oldu ki, Kamran Həsənli Türkiyədə heç bir işə pul qoymayıb. Bəlli oldu ki, qardaş ölkədə heç bir hesaba pul köçürülməyib”.\nXatırladaq ki, Samir Piriyev Kamran Həsənlinin Türkiyədə obyekt tikdirməsi adıyla ona qarşı 80 min dollar məbləğində dələduzluq etməsi ittihamı ilə hüquq-mühafizə orqanlarına müraciət edib.\nFaktla bağlı Nərimanov Rayon Prokurorluğunda Cinayət Məcəlləsinin 178.3.2-ci (dələduzluq, külli miqdarda ziyan vurmaqla törədildikdə) maddəsi üzrə cinayət işi başlanıb.


Microsoft, bir sətir kod yazmadan süni intellekt modeli yarada bilən pulsuz bir tətbiq təqdim etdi. Tətbiq yalnız istifadəçilərin kompüterlərində, heç bir bulud driver ilə əlaqə qurmadan işləyir.\nSüni zəka və maşın öyrənmə kimi terminlərə, xüsusən də son illərdə tez-tez rast gəlirik. Bununla belə, Microsoft bu yeniliyi daha da əlçatan etmək istəyir. Şirkət, insanların heç bir kod yazmadan machine learning modellərini öyrənməsinə kömək edəcək və üstəlik pulsuz olan tətbiqin beta versiyasınıyayımladı.\nWindows və Mac əməliyyat sistemləri üçün hazırlanan Lobe adlı bu masa üstü tətbiqi hazırda yalnız görüntü təsnifatını dəstəkləyir. Ancaq Microsoftun planları onu digər modellərə və məlumat növlərinə qədər genişləndirməyi əhatə edir.\nMicrosoft-dan pulsuz süni intellekt tətbiqi\nTətbiq Lobenin veb saytında belə təsvir edilib: " Yalnız öyrənmək istədiklərinizin nümunəsini göstərin . Tətbiqin avtomatik olaraq xüsusi maşın dili öyrənmə modelini avtomatik olaraq işə salacaq."\nTətbiqi yüklədiyiniz zaman ilk etməli olduğunuz şey, Lobenin tanımasını istədiyiniz şəkilləri yükləmək və etiketləməkdir. Tətbiq daha sonra məlumat dəsti üçün uyğun bir açıq mənbəli maşın öyrənmə arxitekturasını seçir və kompüterinizə modeli öyrətməyə başlayır . Modelin performansını real vaxtdakı vizual nəticələrlə nəzərdən keçirə, proqnozlarına rəy verə və səhvləri düzəldə bilərsiniz.\nBurdan rəsmi Youtube videosunu izlə bilərsiz\nLobenin veb saytına buradan daxil olub yükləyə bilərsiniz. Proqramı necə istifadə edəcəyinizi və maşın öyrənmə modelini də yuxarıdakı videodan öyrədə bilərsiniz.


Azərbaycanda kəskin şaxtalı hava gözlənilir\nBakıda qar yağacaq, dağlıq ərazilərdə 15-20°-dək şaxta olacaq\nYaxın günlər ərzində Abşeron yarımadasında tez-tez gilavar küləyinin xəzri küləyi ilə əvəz olunacağı, atmosfer təzyiqinin xeyli tərəddüdü gözlənilir ki, bu da... 16.01.2022, Sputnik Azərbaycan\nBAKI, 16 yanvar - Sputnik. Yanvarın 17-də Azərbaycanda gözlənilən hava şəraiti açıqlanıb.Milli Hidrometeorologiya Xidmətinin açıqladığı məlumata görə, Bakıda və Abşeron yarımadasında yanvarın 16-dan 17-nə keçən gecədən başlayaraq bəzi yerlərdə sulu qar yağacağı, gündüz yağışa keçəcəyi, axşama doğru kəsiləcəyi gözlənilir. Şimal-qərb küləyi gündüz arabir güclənəcək.Havanın temperaturu gecə və gündüz 1-3° isti, axşama doğru bəzi yerlərdə 1°-dək şaxta, Bakıda gecə və gündüz 1-3° isti, axşama doğru bəzi yerlərdə 1°-dək şaxta olacaq.Atmosfer təzyiqi 764 mm civə sütunundan 767 mm civə sütununa yüksələcək. Nisbi rütubət 80-90% olacaq.Tibbi-meteoroloji xəbərdarlığa gəlincə, yaxın günlər ərzində Abşeron yarımadasında tez-tez gilavar küləyinin xəzri küləyi ilə əvəz olunacağı, atmosfer təzyiqinin xeyli tərəddüdü gözlənilir ki, bu da meteohəssas insanlar üçün əsasən əlverişsizdir.Azərbaycanın rayonlarında əsasən cənub və şərq rayonlarında yağıntılı olacağı, qar yağacağı gözlənilir. Bəzi yerlərdə intensiv olacağı ehtimalı var. Gecə və səhər saatlarında duman olacaq. Qərb küləyi ayrı-ayrı yerlərdə arabir güclənəcək.Havanın temperaturu gecə 4° şaxtadan 1°-dək isti, gündüz 5-8° isti, dağlarda gecə 8-13° şaxta, gündüz 0-5° şaxta, yüksək dağlıq ərazilərdə gecə 15-20° şaxta, gündüz 3-8° şaxta olacaq.\nhava, hava proqnozu, qarlı-şaxtalı hava şəraiti, qar, sulu qar\n12:55 16.01.2022 (Yenilənib: 18:20 16.01.2022)\n© Sputnik / Shahperi AbbasovaŞimal-qərb bölgəsində qar yağıb\nBAKI, 16 yanvar - Sputnik. Yanvarın 17-də Azərbaycanda gözlənilən hava şəraiti açıqlanıb.\nMilli Hidrometeorologiya Xidmətinin açıqladığı məlumata görə, Bakıda və Abşeron yarımadasında yanvarın 16-dan 17-nə keçən gecədən başlayaraq bəzi yerlərdə sulu qar yağacağı, gündüz yağışa keçəcəyi, axşama doğru kəsiləcəyi gözlənilir. Şimal-qərb küləyi gündüz arabir güclənəcək.


Dostum bir rəssama verdiyi borcu götürməliydi. Rəssamla görüşmək üçün məni özüylə Bakının yeraltı pablarından birinə apardı. Qaranlıq məkanda 5-6 nəfərin bir-birlərinə yaxın oturduqları, üzərində içki qədəhləri, pivə parçları, çərəzlər olan masaya yaxınlaşdıq. Siqaret dumanı arasından dostumun məni tanış etmək istədiyi rəssam əlimi tapıb sıxdı və yanındakıları göstərib dedi: “Tanış ol, əməkdar alkoqoliklər!” “Əməkdar alkoqoliklər” dediyi 20 yaşlarındakı gənclər iltifatdan sifətlərində yaranmış qürurlu gülümsəmə ilə əlimizi sıxdılar.\nDostumuzla mənim qabağıma pivə parçları qoyulanda, üzündə alkoqoliklərə məxsus küt ifadə, saçları erkən ağarmış, dişləri erkən tökülmüş və artıq sərxoş olan rəssam əzik-üzük kəlmələrlə danışmağa başladı: məkandakı musiqi barədə nəsə qırıldatdı, masaya yaxınlaşan ofisiant qızın qolundan cəsarətsizcə tutub kompliment deməyə cəhd etdi, qız fikir vermədən çönüb gedəndə isə, gözlərini onun iri arxasından çəkmədən qadınlar barəsində nəsə bir kəlam buyurdu, gənclər gülüşdülər. Sonra rəssam, sənət mövzusuna keçdi. Sərxoşluğunu yığışdırıb ciddi görünməyə çalışaraq bəyan etdi ki, Azərbaycanda sənət boş şeydir! Sənətə qiymət verilmir, Pikasso da olsan, xeyri yoxdur! Rəssamın duruşundan, danışığından bunu oxumaq olardı: mən də dahi ola bilərdim, amma burda istedada qiymət verilmədiyindən başını buraxdım, belə də ki, vecimə deyil...\nRəssam ayrılarkən bizi qarşıdakı günlərdə emalatxanasında keçiriləcək içki məclisinə dəvət etdi. Pivəmizi içib, borcu alıb, rəssamı və müridlərini siqaret tüstüsünün içində qoyub çölə çıxdıq.\nYol boyu dostum mənə rəssam barədə danışdı. Dediyinə görə, bir vaxtlar həqiqətən də istedadlı, gələcəyi parlaq hesab edilən rəssam imiş, amma özü üzərində işləməyib, içkiyə qurşanıb, indi hansısa bir emalatxanada ona içki almağa pul qazandıracaq qədər xırda-xuruş işlər görüb gün keçirir, ciyərləri dağıldığından bir-iki parç pivədən sərxoş olur, üstəlik yanındakı gəncləri də pozur...\nAzərbaycanın sənət çevrələrində bu tip adamlara nə qədər desən, rast gəlmək olar. Bu rəssam obrazı əksər alkoqolik sənətkarlar üçün keçərlidir: bir vaxtlar ümidlər vəd edən istedadları olub, amma öz üzərlərində işləməyiblər, içkiyə qurşanıblar, istedadları korşalıb, sonda isə şəxsiyyətləri də deqradasiyaya uğrayıb. İndi bu adamlara qalan quruca adlarıdır, kimlərsə onların keçmişində şölələnən istadadlarına hələ də hörmət bəsləyir, kimlərsə də heç bəsləmir. Əgər o rəssamdırsa, hansısa çirkli emalatxanada xırda-xuruş işlər görüb başını girləyir, şair, yazıçıdırsa hansısa saytda, mətbuat orqanında gün keçirib (əksərən onlara dözülür) qazandığını içkiyə verir.\nBu alkoqolik sənətkarlar bir qayda olaraq yuxarıda təsvir olunan rəssam kimi müdrik qurban obrazını imitasiya edirlər, özləri barəsində belə bir obraz yaradırlar ki, guya cəmiyyət tərəfindən başa düşülməyiblər, dahiyanə istedadlarına qiymət verilməyib, qurban olmaq onları müəyyən qədər incidir incitməyinə, amma o qədər də narahat etmir, çünki onlar haqsızlığın, ədalətsizliyin çox fövqündədirlər, dünyanın gərdişini çözüblər və sair və ilaxır.\nAlkoqolik sənətkar sənət haqqında adətən ondan-bundan eşitdiklərini danışır (çünki özü demək olar ki, oxumur, sənətlə maraqlanmır, ya da ona sərf edən, komfort zonasına uyğun gələn şeylərlə maraqlanır), hansısa böyük sənətkar barəsində o, əgər yazıçıdırsa, durduq yerdə belə bəlağətli ifadələr işlədə bilər: ““Qara Kitab”ı oxudum, dəli oldum!” “Folkner dahidir!”, “Toman Mann bir qəpiklik yazıçı deyil!”.\nAlkoqolik sənətkarın ətrafında bir qayda olaraq özünün müridləri hesab etdiyi bir dəstə gənc olur. Bu gənclər bir-iki iş görüb müəyyən bir çevrədə ad çıxarırlar. Bəziləri onlara istedadlı deyir. Bu gənclər adətən xam və dünyagörüşsüz olurlar. İçkidən, tənbəllikdən, psevdo-intellektual söhbətlərdən istedadlarını inkişaf etdirməyə, öz üzərlərində işləməyə vaxt tapmırlar. Əllərinə pul keçən kimi hansısa ucuz kafeyə araq içməyə cumurlar, məclislərdə mürşidlərinə diqqətlə qulaq kəsilir, öz aralarında mürşidlərini öyür, ondan sitat gətirirlər.\nVaxt keçdikcə bu gənc alkoqoliklər mürşidlərinin yerini tutmağa başlayırlar, indi də onların ətrafında müridlər peyda olmağa başlayır. Bəzən mürid mürşid mövqeyinə yüksəlməyə macal tapmır. Hansısa bir məqamda ilişir, sıradan çıxır, ya da hər şeyi atıb başqa işlə məşğul olur, nadir hallarda isə səmərəsiz həyat tərzindən bezib real fəaliyyətlə məşğul olmağa başlayır.\nYerli sənət yayımlarında tez-tez yaradıcı gənclərə irili, xırdalı, yerli və xarici sənətkarların sənət barəsində verdiyi tövsiyyələr yayımlanır.\nBu tövsiyyələrdə özünü təsdiq etmiş sənətkarlar yaradıcı gənclərə müxtəlif məsələlər barədə öz təcrübələrini çatdırırlar. Ancaq çox nadir hallarda bu tövsiyyələrdə gənclərə alkoqoldan uzaq durmağın vacibliyindən bəhs olunur. Halbuki alkoqol yaradıcı gəncin asanlıqla düşə biləcəyi və adətən düşdüyü bir tələdir, ən azından Azərbaycanda. Alkoqol romantikası ölkədə o qədər istedadın evini yıxıb ki, təkcə serrozdan gedən yazıçıların böyük bir panteonunu qurmaq olar.\nOna görə də Azərbaycanda bu xəyali panteonun qarşısında duraraq, sənətlə məşğul olmaq istəyən gəncə veriləsi ən birinci məsləhətlərdən biri böyük ehtimalla budur: “Alkoqoldan bacardığın qədər uzaq dur! Onun romantikasına uyma!”\nAmerikalı yazıçı Con İrving deyirdi ki, “içən yazıçılar avara romanlar yazırlar”. İrving yazıçı üçün yaddaşın həyati əhəmiyyət kəsb etdiyini söyləyir və maraqlı bir müşahidəsini bölüşür, dediyinə görə, Heminquey və Fitscerald ən dəyərli əsərlərini gənc yaşlarında, hələ alkoqolizmə yuvarlanmamışdan əvvəl yazıblar, sonra isə beyinlərini içkiylə qurudublar.\nÜçüncü dünya ölkəsində şərtli dövlət imtiyazlarından kənarda yaradıcılıqla məşğul olmaq əzablı məşğuliyyətdir. Məişət problemləri, cəmiyyətin etinasızlığı, zəhərli mühit, özünü yetişdirməyə fürsət tapmadığından həyatda buraxdığı kobud səhvlər sənətkarı boğur, onu əqli və mənəvi deqradasiyaya uğradır. Bunlar ağır həqiqətlərdir, barışmaq asan deyil, lakin təsəlli, əyləncə, romantika, çıxış yolu sanılan alkoqolizm sənətkarın dünyasını daha da sarsıdır. Əyyaşlıq onu getdikcə qaranlıq quyunun dərinliklərinə göndərir, sənətkar batdıqca batır, səsi getdikcə avazıyır, bir gün isə tamamilə eşidilməz olur...


6 otaqlı ev / villa — 658 m² — Badamdar q., Bakı, Azərbaycan (1197260) - Bina.az\n36099 elan yerləşdirilib\n6 otaqlı ev / villa #1197260\nSatılır 6 otaqlı ev / villa 658 m², Badamdar q.\nSiz Satılır 6 otaqlı ev / villa 658 m², Badamdar q. elanı üçün ödəniş edirsiniz\nElanın nömrəsi: 1197260\nSahə 658 m²\nÜnvan: Bakı şəhəri, Badamdar qəs. 3-cü massiv\nTəcili. Səbail rayonu Badamdar qəsəbəsi ŞIX massivində 18 sot həyətyanı sahəsi olan 2 mərtəbəli + 1 mansarlı 6 otaqlı 658 kv/m həyət evi satılır. Evin zirzəmi hissəsi hündür və genişdir, möhtəşəm dəniz görüntüsü (PANORAMA) mövcuddur, 4 bir yanı qoşa daşla tikilib, şəxsi yaşayış üçün nəzərdə tutulduğundan yüksək keyfiyyətli materiallardan istifadə olunmaqla yüksək keyfiyyətlə təmir olunub. Həyətində və evin içində hovuzu (basseyn), saunası, söhbət yeri (besetka) və dekorativ və meyvə ağaclar mövcuddur. Torpaq sahəsi və ev ÇIXARIŞ'lıdır (kupça). Həyətyanı sahə 24 saat daimi işıq, qaz, su və kamera nəzarət sistemi ilə təchiz olunur. Evin isitmə sistemi kombidir, əşyalı satılır, şəkildəki əşyalar qiymətə daxildir. Qiyməti razılaşmaq olar.\nPS: BARTER VARİANTI…..şəhərdə ev və obyektlədə barter mümkündür.


Hakimlər 2 aylıq karantinə alınır – Türkiyədə\nTürkiyə Futbol Federasiyası (TFF) çempionatlardan sonra hakimlərlə bağlı da qərar qəbul edib.\nApasport.az saytının məlumatına görə, koronavirus pandemiyası səbəbindən dayandırılan futbol liqalarını iyunun 12-dən bərpa etməyi planlaşdıran federasiya referiləri mövsümün sonuna qədər təcrid vəziyyətində saxlayacaq.\n43 hakim, həmçinin VAR hakimləri iyunun 5-dən TFF Riva bazasında bir araya gələcək və iyulun 26-dək orada məskunlaşacaq. Oyunlara hazırlıqlarını həmin bazada keçirəcək ədalət təmsilçiləri mövsümün sonuna qədər evlərinə gedə bilməyəcək, karantin şəraitində olacaqlar. Bir sözlə, hakimlər təxminən iki aya yaxın bazanı yalnız oyunu idarə etmək üçün tərk edə biləcəklər.\nQeyd edək ki, Türkiyə Super Liqası iyunun 12-də bərpa olunacaq.


Mahir Məmmədov: Yarışın ənənəvi olmasını istərdik\n“Bu turnir Azərbaycan şahmat yığmasının üzvü, mərhum Vüqar Həşimovun xatirəsinə həsr olunub. Onun vaxtsız vəfatı hamıya pis təsir etdi. “Synergy Group” tərəfindən Vüqarın adının əbədiləşdirilməsi yolunda belə addımın atılması müsbət haldır”. Apasport.az saytının məlumatına görə, bunu Azərbaycan Şahmat Federasiyasının vitse-prezidenti Mahir Məmmədov deyib.\nO, “Shamkir Chess-2014” turnirinin rəsmi saytına yarışın təşkili və Azərbaycan şahmatçılarının çıxışı barədə danışıb: “Təşkilatçıların belə yüksək səviyyədə turnir keçirməsi şahmatsevərlərə əsl bayram yaşatdı. Azərbaycan şahmatçılarının iştirakına gəlincə, B turnirində mübarizə aparan təmsilçilərimiz güclü rəqabətlə üzləşdi. Bununla belə, onların çıxışını normal saymaq olar. Əsas məqsəd gənc şahmatçılarımızın təcrübə toplaması oldu”.\nMəmmədovun sözlərinə görə, yarış 2016-cı ildə Bakıda keçiriləcək Ümumdünya Şahmat Olimpiadasına hesablanıb: “Burada kişi şahmatçıların mübarizəsində 3 komandayla təmsil olunmaq fikrimiz var. Ona görə belə turnirlərin nəticəsi seçim üçün imkan verir. A turnirinə gəldikdə qalib son turda məlum olacaq. Əksəriyyət, dünya çempionu Maqnus Karlsenin asanlıqla qalib gələcəyini proqnoqlaşdırsa da, 1-ci yerin sahibi məhz 10-cu turda müəyyənləşəcək. Şəhriyar Məmmədyarovun oyunlarına gəlincə, onun iddiaçılar turnirinə yüksək səviyyədə hazırlaşmasını qeyd etməliyəm. Xantı-Mansiyskdə normal mübarizə sərgilədi. Yaxşı partiyalar nümayiş etdirdi. Şəmkirdəki yarışda yəqin, yorğunluq özünü göstərir. Teymur Rəcəbovun çıxışını hamı böyük maraqla izləyir. 2013-cü ildə iddiaçılar turnirindən başlayan uğursuzluqdan fərqli olaraq, Rəcəbov Şəmkirdə daha yaxşı və inamlı oynayır. Teymurun son aylardakı hazırlığı bəhrəsini verir. Ümumilikdə hamı kimi biz də yarışın ənənəvi olmasını istərdik”.


18:29 21 Yanvar 2021\n02:18 29.06.2016 Qısa URL\nİstanbulun Atatürk Beynəlxalq Hava Limanında baş vermiş terror aktından sonra Türkiyə Prezidenti təcili iclas çağırıb\nBAKI, 29 iyun — Sputnik. Türkiyə prezidenti Rəcəb Tayyib Ərdoğan hökumət və güc strukturlarının rəhbərliyinin iştirakı ilə təcili toplantı keçirir. Trend-in "Sabah" qəzetinə istinadən verdiyi məlumata görə, İstanbulun Atatürk Beynəlxalq Hava Limanında baş vermiş terror aktından sonra Türkiyə Prezidenti təcili iclas çağırıb. İclasda Baş nazir Binəli Yıldırım və Türkiyə Silahlı Qüvvələrinin Baş Qərargah rəisi, ordu generalı Hulusi Akar iştirak edirlər.\nQeyd edək ki, bu gün axşam saatlarında Türkiyənin İstanbul şəhərinin Atatürk Beynəlxalq Hava Limanında baş verən terror aktlarında ölənlərin sayı 28-ə çatıb. Sputnik xəbər verir ki, bu barədə İstanbul valisi Vasip Şahin məlumat verib.\nTürkiyənin rəsmi Anadolu Agentliyi baş vermiş terror hadisəsi zamanı 6-sı ağır olmaqla 60 yaralı olduğunu bildirib. Yaralılar patlayışdan sonra əraziyə cəlb edilmiş 49 təcili tibbi yardım maşını ilə xəstəxanalara daşınıb.\nAtatürk Beynəlxalq Hava Limanı, toplantı, İstanbul, Rəcəb Tayyib Ərdoğan, Türkiyə, terror


Trampı Kennedi kimi öldürə bilərlər | Bizimxeber\nTrampı Kennedi kimi öldürə bilərlər\n18 Yanvar 2017 / 12:49 / Baxış sayı: 812\nTrampın sonunu kim gətirəcək?\nİki gündən sonra Donald Tramp and içərək prezident kürsüsündə əyləşəcək. Artıq buna heç kəsdə şübhə yoxdur. Amma əsas məsələ budur ki, Tramp postunda sonuna qədər qala biləcəkmi? Hələ ki, buna ilk inanmayan Rusiya prezidentidir. Müəyyən qüvvələr Birləşmiş Ştatlarda yeni seçilmiş prezident Donald Trampın legitimliyini zədələmək, onu “Maydan” təşkil etməklə hakimiyyətdən uzaqlaşdırmaq cəhdləri göstərir. Belə bəyanatla Rusiya prezidenti Vladimir Putin çıxış edib. “Belə təəssürat yaranır ki, onlar Kiyevdə məşq edəndən sonra Vaşinqtonun özündə də “Maydan” təşkil edib bütün mümkün yollarla Trampı hakimiyyətə yaxın buraxmağa çalışırlar. Bu mübarizənin gedişində ən azı iki vəzifə müşahidə olunur: birincisi, prezident seçkilərinin nəticələrini sual altına almaq, ikincisi yeni seçilmiş prezidentin əl-ayağını bağlayıb ona seçki kampaniyası zamanı Amerika xalqına həm ölkənin daxili, həm beynəlxalq arena ilə bağlı verdiyi vədləri yerinə yetirməyə imkan verməmək”- deyə Putin bildirib. Maraqlıdır, Putin bu məsələdə nə qədər haqlıdır?\nQeyd edək ki, ABŞ tarixində prezidentlərin fəaliyyətləri daima xalqın və digər dövlət qurumlarının nəzarətində olub və prezident də öz növbəsində senatla, konqresmenlərlə, əksər hallarda pentaqonla razılaşmaq məcburiyyətində qalacaq. Donald Tramp isə hələ ki, müqavimət göstərir və demək olar ki, heç bir dövlət orqanı ilə hesablaşmaq istəmir. Belə olan halda Donald Trampı nə gözləyir?\nİlk ağıla gələn məsələ Trampın suiqəsd nəticəsində zərərsizləşdirilməsi ehtimalıdır. Qeyd edək ki, ABŞ tarixində artıq bir dəfə belə olay yaşanıb. Belə ki, 1964-cü ildə ABŞ prezidenti Con Kennedi seçkilərə hazırlaşan zaman güllələnmişdi. Həmin vaxtlar Con Kennedi ilə bəzi dövlət strukturları arasında ziddiyət yaranmışdı. Əsasən də iş adamları Con Kennedidən narazı idi və nəticə göz qabağındadır. Düzdür, sonralar iddia olundu ki, onun ölümündə SSRİ-nin əli var. Amma əksər ekspert qatilin sifarişçisini elə Amerikada axtarmağı məsləhət bilirdilər. Con Kennedi ilə müqayisədə Donald Trampın durumu daha ağırdır. Onu tək ölkədaxili qüvvələr yox, eyni zamanda digər dövlət başçıları da həzm etmək istəmirlər. Söhbət hansısa banan ölkələrindən yox, Fransa, Almaniya kimi Avropa ölkələrindən gedir. Ümumilikdə bu gün Donald Trampın düşmənləri o qədər çoxdur ki, sabah nələrsə baş verərsə, ünvanı tapmaq sadəcə olaraq mümkünsüz olar. Bununla yanaşı ekspertlər hesab edir ki, Trampı ABŞ-in bəzi məxfi təşkilatları şantaj etməklə də idarə edə bilər, lazımi məqamda isə öz xoşluğu ilə istefaya da göndərə bilərlər. Artıq indidən dövrü mətbuata Trampla bağlı ötürülən məlumatlar da bunu təsdiqləyir. Beləliklə aydın olan budur ki, Trampın taleyi nə qədər öz əlindədirsə, bir o qədər də ətrafındakıların əlindədir. (istipress)


Böyük Qaydış » Gundeminfo.az\nAzərbaycan Respublikasnın Prezidenti İlham Əliyev yerli və xarici mediya nümayəndələri ilə keçirdiy mətbuat konfransında işğaldan azad olunmuş ərazilərdə görüləcək işlər haqqında da kifayət qədər ətraflı məlumat vermişdir. Azərbaycan dövləti Böyük Qayıdış planını uğurla həyata keçirmək üçün xüsusi tədbirlər hazırlamışdır. Qarşıya qoyulmuş məqsədə çatmaq üçün yerli şirkətlərlə bərabər xarici şirkətlərin fəaliyyətindən də yaralanacağıq. Belə ki, Azərbaycan sərmayədarlar üçün artıq daha maraqlı ölkədir.\nQurulucaq infrastruktur bölgənin inkişafını sürətləndirəcək və regionun tranzit əhəmiyyətini artıracaqdır. Fizulidə tikiləcək beynəlxalq aeroportla yanaşı, Şuşa şəhərinə iki avtomobil yolu çəkilir. Salınacaq yollardan birinin “Qələbə yolu” adlandırılacaqdır. Çəkiləcək digər yol isə aeroportdan birbaşa gediş-gəlişi təmin edəcəkdir. Əsas məqsəd xaricdə yaşayan azərbaycanlıların və digər ölkələrin vətəndaşlarının Qarabağa gəlmək imkanlarını təmin etməkdir.\nQarabağda erməni vandallarının dağıtdığı şəhər və kəndləri bərpa etmək üçün meqaiqtisadi layihələr icra olunacaqdır. Viranəyə çevrilmiş bütün şəhərlərin baş planları tərtib olunacaqdır. Baş planların tərtibatı zamanı müharibədən əvvəlkli və indiki əhalinin sayı nəzərə alınacaq. Belə ki, müharibədən əvvəl Ağdam şəhərində təqribən 40 minə yaxın insan yaşayırdı. İndi isə əhalinin sayı 50 mindən\nçoxdur. Deməli, ən azı 50 min nəfərin yaşadığı, bəlkə də 70 min nəfərin yaşayacağı bir şəhər planlaşdırılmalıdır və onun infrastrukturu yaradılmalıdır. Şəhərdə yaşayış evləri ilə bərabər məktəblər, xəstəxanalarvə digər mədəni-məişət binaları da tikilməlidir. Bu isə kifayət qədər uzun zaman və sərmayə tələb edir.\nAzərbaycan Prezidentinin bəyan elədiyi kimi, biz bütün tərəfdaş və maraq göstərən ölkələr bərpa işlərinə cəlb edəcəyik. Əsas üstünlük dost ölkələrdən olan şirkətlərə verilicək. Görüləcək işləri vaxtında və kefiyyətlə yerinə yetirmək üçün şəhərlərin planlaşdırılması, obyektlərin, o cümlədən infrastruktur obyektlərinin, yolların, körpülərin, elektrik stansiyalarının tikintisi ilə bağlı sifarişlər artıq verilmişdir. Görüləcək işin həcmi çox böyükdür, çünki azad edilən ərazilər 10 min kv.km.-dən çoxdur. Deməli, Azərbaycanın bütün dostları üçün kifayət qədər görüləsi işlər vardır.\nBilirik ki, bərpa olunacaq ərazilərdə yeni iqtisadi imkanlar yaranacaqdır. 11 yanvar 2021-ci ildə imzalanmış üçtərəfli Bəyanatın şərtinə görə inşa olunacaq Mehri dəhlizi Avrasiya üçün yeni bir “nəqliyyat damarı” olacaqdır. Həmin layihənin icra olunması ümumilikdə regionun geosiyasi statusunu dəyişdirəcəkdir.\nAli baş Komanda İlham Əliyevin rəhbərliyi altında azərbaycan ordusunun müzəffər qələbəsi sayəsində Azərbaycan daha cəlbedici investisiya ölkəsinə çevrilmişdir. İndi xarici sərmayədarlar Azərbaycana daha fəal şəkildə sərmayə qoymaqda maraqlı olacaqlar. Hamı başa düşür ki, hərbi əməliyyatların yenidən başlanması riski demək olar ki, sıfra bərabərdir. Azərbaycan tərəfi sülhsevər olduğu üçün heç bir təcavüzkar hərəkətə yol verməyəcəkdir.\nAdətən irimiqyaslı layihələr daha böyük maliyyə vəsaitləri tələb edirlər. Qarabağda bərpa işlərini həyata keçirmək üçün hazırlanacaq layihələrin icrasından ötrü bir neçə milyard dollar vəsait lazımdır. Hazırda üç hava limanı inşa edilir və ola bilsin ki, gələcəkdə də inşa olunsun. Mehri dəhlizinin aşılması üçün 100 kilometrlərlə dəmir yolu çəkilməlidir.\nŞəhərlərarası və kəndlərarası avtomobil yollarını bərpa etmək üçün bəlkə də minlərlə kilometr yol çəkilməsi tələb olunacaqdır. Bütün kəndlərə asfalt yolun çəkilməsi nəzərdə tutulmuşdur. Nəzərdə tutulub ki, bütün bölgələrdə elektrik enerjisinin təminatı ilə bağlı layihələrin icrası bu ilin sonuna qədər başa çatdırılsın.\nQayıdacaq əhali içməli su ilə təmin olunmalıdır. İnsanları işləməsi üçün kənd təsərrüfatını inkişaf etdirmək lazımdır. Geriyə qayıdacaq bir milyona yaxın insanları yerləşdirmək üçün böyük inşaat layihələri həyata keçirilməlidir.\n25115 dəfə oxundu


Kəməri düzgün seçin » Qadınla.Com - Qadınlar Birİncidir!\nKişi qarderobunda çoxlu sayda olan aksesuarlardan biri məhz kəmərdir. Kəmər öz işini görməklə səvai, sizin görkəminizi tamamlayan bir aksesuardır. Qədimdə kəmərin göz və pis niyyətdən qoruyan olduğuna inanırdılar.\n10. Müasir kəmərlər dəridən olduğu kimi, dəri əvəzedicilərdən, parçadan da olur. Dəri olmayan kəmərlərdən uzun ömürlülük gözləməyin. loading... 0